ಮಡಿಲಗಣಕ ಅಥವಾ ಲ್ಯಾಪ್ಟಾಪ್

thumb|300px|IBM ಥಿಂಕ್‌ಪ್ಯಾಡ್ R51 ಲ್ಯಾಪ್‌ಟಾಪ್

**ಲ್ಯಾಪ್‌ಟಾಪ್** ಎಂಬುದು ಖಾಸಗಿ ಕಂಪ್ಯೂಟರ್, ಅದನ್ನು ವಿನ್ಯಾಸಗೊಳಿಸಿರುವುದು ಸಂಚಾರಿ ಬಳಕೆಗೆ ಮತ್ತು ಅದು ಸಣ್ಣ ಹಾಗೂ ಹಗುರ ಇದ್ದು ಬಳಸುವವರು ತಮ್ಮ ಮಡಿಲ ಮೇಲಿಟ್ಟುಕೊಂಡು ಉಪಯೋಗಿಸಬಹುದಾಗಿದೆ. ಡೆಸ್ಕ್ ಟಾಪ್ ಕಂಪ್ಯೂಟರ್ ನೊಳಗಡೆ ಏನೇನು ಸಂಯೋಜನೆಗೊಂಡಿವೆಯೋ ಅವುಗಳಲ್ಲಿ ಬಹುತೇಖ ಲ್ಯಾಪ್‌ಟಾಪ್ ನಲ್ಲೂ ಇದೆ. ಮುಖ್ಯವಾಗಿ ಪ್ರದರ್ಶಕ, ಕೀಲಿ ಮಣೆ, ಗುರಿ ಸಾಧಕ, (ಟ್ರ್ಯಾಕ್‌ಪ್ಯಾಡ್ ಎಂದೂ ಕರೆಯಲ್ಪಡುವ ಟಚ್‌ಪ್ಯಾಡ್, ಮತ್ತು/ಅಥವಾ ಪಾಯ್ನ್‌ಟಿಂಗ್ ಸ್ಟಿಕ್), ಧ್ವನಿಪೆಟ್ಟಿಗೆಗಳು,ಮತ್ತು ಸಣ್ಣ ಹಾಗು ಹಗೂರವಾದ ಬ್ಯಾಟರಿ ಇರುತ್ತದೆ. ಪುನರಾವೇಶಿಸಬಲ್ಲ ಬ್ಯಾಟರಿ (ಅಳವಡಿಸಿದ್ದರೆ) ಅದನ್ನು AC ಅಡಾಪ್ಟರ್ ನಿಂದ ಆವೇಶಿಸಿರಲಾಗುತ್ತದೆ ಮತ್ತು ಲ್ಯಾಪ್‌ಟಾಪ್ ಅನ್ನು ಎರಡು ರಿಂದ ಮೂರು ಗಂಟೆವರೆಗೆ ಆರಂಭದ ಅವಧಿಯಲ್ಲಿ ಬಳಸಲಾಗುವಂತೆ ಆವೇಶಿಸಿರಲಾಗುತ್ತದೆ,ಇದು ಕಂಪ್ಯೂಟರ್ ಅನ್ನು ಎಷ್ಟು ಪ್ರಮಾಣಕ್ಕೆ ಸಂಯೋಜಿಸಿದ್ದಾರೆ ಎಂಬುದರ ಮೇಲೆ ಅವಲಂಬಿಸಿರುತ್ತದೆ.

ಲ್ಯಾಪ್‌ಟಾಪ್‌ಗಳನ್ನು ದೊಡ್ಡ ನೋಟ್‌ಬುಕ್ ಕಾಣಿಸುವಂತೆ ರೂಪಿಸಲಾಗಿದೆ, ಅದರ ದಪ್ಪ  ರಿಂದ ಇರುತ್ತದೆ ಮತ್ತು ಅಳತೆ 10x8 ಇಂಚುಗಳಿಂದ (27x22cm, 13" ಪ್ರದರ್ಶಕ) 15x11 ಇಂಚುಗಳವರೆಗೂ (39x28cm, 17" ಪ್ರದರ್ಶಕ) ಮತ್ತು ಅದಕ್ಕೂ ಹೆಚ್ಚಿನ ಅಳತೆಯಲ್ಲೂ ಸಿಗುತ್ತದೆ. ಆಧುನಿಕ ಲ್ಯಾಪ್‌ಟಾಪ್‌ಗಳು  ತೂಕವುಳ್ಳದಾದರೆ;ಹಳೆಯವು ಭಾರವೇ ಇರುತ್ತಿದ್ದವು. ಅನೇಕ ಲ್ಯಾಪ್‌ಟಾಪ್‌ಗಳನ್ನು, ಅವುಗಳ ಪರದೆ ಮತ್ತು ಕೀಲಿಮಣೆಯ ರಕ್ಷಣೆಗಾಗಿ ಮಗುಚುವಿಕೆ ಆಕಾರದ ಅಂಶವನ್ನು ಅಳವಡಿಸಿ ವಿನ್ಯಾಸಗೊಳಿಸಿರುತ್ತಾರೆ. ಆಧುನಿಕ ಟ್ಯಾಬ್ಲೆಟ್ ಲ್ಯಾಪ್‌ಟಾಪ್‌ಗಳು ಕೀಲಿಮಣೆಯ ನೆಲೆ ಮತ್ತು ಪ್ರದರ್ಶಕಗಳ ನಡುವೆ ತಿರುಪುಕೀಲನ್ನು ಅಳವಡಿಸಲಾಗಿದೆ ಹೇಗೆಂದರೆ ಪ್ರದರ್ಶಕವನ್ನು ಮಗುಚಿದಾಗ ಅದು ಕೀಲಿಮಣೆಯ ನೆಲೆ ಮೇಲೆ ಮಗುಚಿ ಊರಬೇಕೆನ್ನುವ ಹಾಗೆ.

ಮೂಲಭೂತವಾಗಿ ಲ್ಯಾಪ್‌ಟಾಪ್‌ಗಳನ್ನು "ಪರಿಣಿತ ವಲಯಗಳಲ್ಲಿ" ವಿಶೇಷವಾಗಿ "ಮಿಲಿಟರಿ, ಆಂತರಿಕ ವರಮಾನ ಸೇವೆ, ಕರಣಿಕಗಳಲ್ಲಿ ಮತ್ತು ಮಾರಾಟ ಪ್ರತಿನಿಧಿಗಳು ಬಳಸುವೆಡೆಗಳಲ್ಲಿ" ಮಾತ್ರ ಉಪಯೋಗಿಸಲಾಗುತ್ತದೆ ಮತ್ತು ಮಾರುಕಟ್ಟೆಯಲ್ಲಿ ಇದೊಂದು "ಸಣ್ಣ ಗೂಡಿನ ವ್ಯಾಪಾರದಷ್ಟು" ಮಾತ್ರ ಆಗಬಹುದೆಂದು ಭಾವಿಸಲಾಗಿತ್ತು. ಆದರೆ ಇವತ್ತು ವ್ಯಾಪಾರ ವಹಿವಾಟುಗಳಲ್ಲಿ ಡೆಸ್ಕ್‌ಟಾಪ್‌ಗಳಿಗಿಂತ ಲ್ಯಾಪ್‌ಟಾಪ್‌ಗಳ ಸಂಖ್ಯೆಯೇ ಅಧಿಕವಾಗಿ ಬಳಸಲ್ಪಡುತ್ತಿದೆ ಮತ್ತು ವಿದ್ಯಾರ್ಥಿಗಳಿಗೆ ಹಾಗೂ ಸಾಮಾನ್ಯರಿಗೆ ಲ್ಯಾಪ್‌ಟಾಪ್ ಬಳಕೆ ಒಂದು ಅನಿವಾರ್ಯವಾಗಿಬಿಟ್ಟಿದೆ.
 USನಲ್ಲಿ 2008ರಲ್ಲಿ ಡೆಸ್ಕ್‌ಟಾಪ್‌ಗಳಿಗಿಂತ ಲ್ಯಾಪ್‌ಟಾಪ್‌ಗಳು ಅಧಿಕವಾಗಿ ಮಾರಾಟವಾಗಿದೆ ಮತ್ತು ಇದು ಹೀಗೇ ಮುಂದುವರೆದರೆ 2009ರ ತರುವಾಯ ವಿಶ್ವ ಮಾರುಕಟ್ಟೆಯಲ್ಲೂ ಇದೇ ಮೈಲಿಗಲ್ಲು ಮುಟ್ಟಲಾಗುತ್ತದೆ ಎಂದು ಭವಿಷ್ಯ ಕಾಣಲಾಗಿದೆ.

## ಇತಿಹಾಸ 
thumb|right|300px|ಎಪ್ಸಾನ್ HX-201970ರ ಆರಂಭದಲ್ಲಿ ಖಾಸಗಿ ಕಂಪ್ಯೂಟರ್ ಶಕ್ಯವಾದ ಹಾಗೆಯೇ ಒಯ್ಯಬಲ್ಲ, ಎತ್ತಿಕೊಂಡು ಓಡಾಡಬಲ್ಲ ಖಾಸಗಿ ಕಂಪ್ಯೂಟರಿನ ಆಲೋಚನೆ ಉದ್ಭವವಾಯಿತು. "ಖಾಸಗಿಯಾದ, ಒಯ್ಯಬಲ್ಲ ಮಾಹಿತಿಯ ಕುಶಲ ನಿರ್ವಾಹಕ" ವನ್ನು  1968 ರಲ್ಲಿ ಜೆರಾಕ್ಸ್ PARCನಲ್ಲಿ ಅಲ್ಲಾನ್ ಕೇಯ್ ಊಹಿಸಿದ್ದು ಮತ್ತು ಆತ ಅದನ್ನು 1972ರಲ್ಲಿ  "ಡೈನಾಬುಕ್" ಎನ್ನುವ ಲೇಖನದಲ್ಲಿ ವಿವರಿಸಿದ್ದ.

1973ರಲ್ಲಿ IBM SCAMP ಯೋಜನೆ (ಸ್ಪೆಷಲ್ ಕಂಪ್ಯೂಟರ್ APL ಮೆಶೀನ್ ಪೋರ್ಟಬಲ್),ಅನ್ನು ಪ್ರದರ್ಶನ ಮಾಡಲಾಯಿತು. ಇದರ ಮೂಲರೂಪವು PALM ((Put All Logic In Microcode) ಪ್ರೊಸೆಸರ್ ಅಡಿಪಾಯದ ಮೇಲೆ ರೂಪಿಸಲಾಗಿದೆ.

IBM 5100 ಎನ್ನುವ ವಾಣಿಜ್ಯ ಉಪಯೋಗದ ಒಯ್ಯಬಲ್ಲ ಕಂಪ್ಯೂಟರನ್ನು ಸೆಪ್ಟೆಂಬರ್ 1975ರಲ್ಲಿ ಕಾಣಿಸಲಾಯಿತು ಮತ್ತು SCAMP ಮೂಲರೂಪದ ಅಡಿಪಾಯವನ್ನು ಹೊಂದಿದೆ.

8-ಬಿಟ್ CPU ಯಂತ್ರಗಳು ವ್ಯಾಪಕವಾಗಿ ಅಂಗೀಕೃತವಾದಾಗ ಒಯ್ಯಬಲ್ಲ ಕಂಪ್ಯೂಟರ್‌ಗಳ ಸಂಖ್ಯೆ ಅಧಿಕವಾಯಿತು. ಓಸ್ಬೋರ್ನ್ 1, 1981ರಲ್ಲಿ ಬಿಡುಗಡೆಯಾಯಿತು, ಇದರಲ್ಲಿ ಜಿಲ್ಲಾಗ್ Z80ವನ್ನು ಉಪಯೋಗಿಸಲಾಯಿತು ಮತ್ತು ಅದರ ತೂಕ .
 ಇದಕ್ಕೆ ಬ್ಯಾಟರಿ ಇರಲಿಲ್ಲ, ಮತ್ತು ಇದರಲ್ಲಿ  5" CRT ಪರದೆ ಮತ್ತು ಇಬ್ಬಗೆಯ 5¼" ಏಕ ಸಾಂದ್ರತೆಯ ಫ್ಲಾಪೀ ಡ್ರೈವ್‌ಗಳು ಇವೆ. ಇದೇ ವರ್ಷದಲ್ಲಿ ಮೊದಲ ಲ್ಯಾಪ್‌ಟಾಪ್ ಗಾತ್ರದ ಒಯ್ಯಬಲ್ಲ ಕಂಪ್ಯೂಟರ್ ಎಪ್ಸಾನ್ HX-20 ಅನ್ನು ಘೋಶಿಸಲಾಯಿತು. ಎಪ್ಸಾನ್‌ಗೆ LCD ಪರದೆ, ಪುನರಾವೇಶಗೊಳಿಸಬಲ್ಲ ಬ್ಯಾಟರಿ ಮತ್ತು  ಚಾಸಿಸ್‌ನಲ್ಲಿ ಕ್ಯಾಲ್ಕುಲೇಟರ್ ಗಾತ್ರದ ಪ್ರಿಂಟರ್ ಇರುತ್ತದೆ. ಟ್ಯಾಂಡಿ/ರೇಡಿಯೋಶ್ಯಾಕ್ ಮತ್ತು HP ಎರಡೂ ಕಂಪನಿಗಳು ವಿವಿಧ ವಿನ್ಯಾಸದ ಒಯ್ಯಬಲ್ಲ ಕಂಪ್ಯೂಟರ್‌ಗಳನ್ನು ಈ ಅವಧಿಯಲ್ಲಿ ಉತ್ಪಾದಿಸಿತು.

ಮಗುಚುವಿಕೆ ಆಕಾರದ ಅಂಶವುಳ್ಳ ಮೊದಲ ಲ್ಯಾಪ್‌ಟಾಪ್ 1982ರಲ್ಲಿ ಪ್ರತ್ಯಕ್ಷವಾಯಿತು.   GRiD ಕಾಂಪಾಸ್ 1100 ಅನ್ನು ನಾಸಾದಲ್ಲಿ, ಮಿಲಿಟರಿಯಲ್ಲಿ ಮತ್ತು ಇನ್ನಿತರ ಕಡೆಗಳಲ್ಲಿ ಬಳಸಲಾಯಿತು. ಗೆವಿಲಾನ್ SC ಎನ್ನುವ ಮೊದಲ ನೋ‌ಟ್‌ಬುಕ್, 1983ರಲ್ಲಿ ಲ್ಯಾಪ್‌ಟಾಪ್ ಹೆಸರಲ್ಲಿ ಬಿಡುಗಡೆಯಾಯಿತು. 1983ರ ತರುವಾಯ ಲ್ಯಾಪ್‌ಟಾಪ್ ತಾಂತ್ರಿಕತೆಯಲ್ಲಿ ಹೊಸ ಆವಿಷ್ಕಾರಗಳಾದವು ಅವುಗಳಲ್ಲಿ {0ಟಚ್‌ಪ್ಯಾಡ್{/0} (ಗೆವಿಲಾನ್ SC, 1983), ಪಾಂಯ್ನ್‌ಟಿಂಗ್ ಸ್ಟಿಕ್ (IBM ಥಿಂಕ್‌ಪ್ಯಾಡ್ 700, 1992) ಮತ್ತು ಕೈ ಬರಹ ಗುರುತಿಸುವ (ಲಿನಸ್ ವ್ರೈಟ್- ಟಾಪ್, 1987).
 ಕಡಿಮೆ ಶಕ್ತಿಯನ್ನು ಬಳಸುವ ಕೆಲವು CPUಗಳನ್ನು ವಿನ್ಯಾಸಗೊಳಿಸಲಾಯಿತು ಅವುಗಳಲ್ಲಿ (ಇಂಟೆಲ್ i386SL, 1990), ಮತ್ತು ಇದಕ್ಕೆ ಪೂರಕ ಬೆಂಬಲವಾಗಿ ಶಕ್ತಿಯನ್ನು ಉಸ್ತುವಾರಿ ಮಾಡುವ (ಇಂಟೆಲ್ ಸ್ಪೀಡ್‌ಸ್ಟೆಪ್ ಮತ್ತು AMD ಪವರ್‌ನೌ!) 
 ಕೆಲವು ವಿನ್ಯಾಸಗಳಲ್ಲಿ ಇದೆ. ಪ್ರದರ್ಶಕವು 1988ರಲ್ಲಿ VGA ರೆಸಲ್ಯೂಷನ್ ಮಟ್ಟವನ್ನು ತಲುಪಿತು (ಕಾಂಪಾಖ್ SLT/286) ಮತ್ತು 256-ಬಣ್ಣಗಳ ಪರದೆಯು 1993ರಷ್ಟು ಹೊತ್ತಿಗೆ (ಪವರ್‌ಬುಕ್ 165c), ಬಹು ವೇಗವಾಗಿ ಅಭಿವೃದ್ಧಿ ಹೊಂದಿ ದಶ ಲಕ್ಷ ಬಣ್ಣಗಳನ್ನು ಮತ್ತು ಹೆಚ್ಚು ರೆಸಲ್ಯೂಷನ್‌ಗಳನ್ನು ಹೊಂದಲಾಯಿತು.
 ಹೆಚ್ಚಿನ ಸಾಮರ್ಥ್ಯದ ಹಾರ್ಡ್ ಡ್ರೈವ್‌ಗಳು ಮತ್ತು ಆಪ್ಟಿಕಲ್ ಸ್ಟೋರೇಜ್ (CD-ROM ಇದರ ಹಿಂದೆಯೇ CD-R ಮತ್ತು CD-RW ಅಂತಿಮವಾಗಿ DVD-ROM ಮತ್ತು ಬರೆಯಬಲ್ಲ ವಿವಿಧ ಆವಿಷ್ಕಾರಗಳು ಡೆಸ್ಕ್‌ಟಾಪ್‌ಗಳ ತರುವಾಯ ಅತೀ ಶೀಘ್ರವಾಗಿ ಲ್ಯಾಪ್‌ಟಾಪ್‌ಗಳಲ್ಲಿ ಲಭ್ಯವಾಯಿತು.

## ವರ್ಗೀಕರಣ 
ವಿವಿಧ ವರ್ಗದ ಸಣ್ಣದಾಗಿರುವ, ಒಯ್ಯಬಲ್ಲ ಕಂಪ್ಯೂಟರ್‌ಗಳನ್ನು "ಲ್ಯಾಪ್‌ಟಾಪ್" ಅಥವಾ "ನೋಟ್‌ಬುಕ್" ಎಂದು ಸಾಮಾನ್ಯ ಅರ್ಥದಲ್ಲಿ ಉಲ್ಲೇಖಿಸಬಹುದು.

*ಉದ್ದೇಶ ಮತ್ತು ಅಂದಾಜು ಪರದೆಯ ಗಾತ್ರದಿಂದ:*

* ಡೆಸ್ಕ್‌ಟಾಪ್ ಬದಲಿಸುವಿಕೆಯಿಂದ-ನಿರ್ವಾಹಣೆಯನ್ನು ಪ್ರಾಧಾನ್ಯಗೊಳಿಸುತ್ತದೆ, 15" ಮತ್ತು ಇನ್ನೂ ದೊಡ್ದ ಪರದೆ;
* **ಮಾನದಂಡದ ಲ್ಯಾಪ್‌ಟಾಪ್**  – ಒಯ್ಯಬಲ್ಲ ಮತ್ತು ಇತರ ವಿಶೇಷಣಗಳನ್ನು ಸಮದೂಗಿಸುತ್ತದೆ,13-15" ಪರದೆ: 
* ಉಪ ನೋಟ್‌ಬುಕ್-ಒಯ್ಯಬಲ್ಲ ಸಲಕರಣೆಯು ಇಲ್ಲಿ ಪ್ರಾಧಾನ್ಯವಾಗಿದೆ, ಕಡಿಮೆ ವಿಶೇಷಣಗಳಿವೆ, 12" ಅಥವಾ ಅದಕ್ಕೂ ಸಣ್ಣದಾದ ಪರದೆ.
 
*ಗುಣ ವಿಶೇಷಣಗಳಿಂದ:*

* ಆಯವ್ಯಯ-ಕಡಿಮೆ ದರದ, ಕಡಿಮೆ ನಿರ್ವಾಹಣೆಯ-ಗುಣ ಮಟ್ಟದ ಲ್ಯಾಪ್‌ಟಾಪ್;
* ಟ್ಯಾಬ್ಲೆಟ್ PC -ಟಚ್ ಸ್ಕ್ರೀನ್ ಮೇಲ್ಮೈ ಇದೆ, ಕೀಲಿಮಣೆ ಸಹಿತ ಅಥವಾ ಹೊರತಾಗಿ ಇರುತ್ತದೆ.
* ನೆಟ್‌ಬುಕ್-ಆಯವ್ಯದ ಸಬ್‌ನೋಟ್‌ಬುಕ್ ಇಂಟರ್‌ನೆಟ್ ಸರ್ಫಿಂಗ್ ಮತ್ತು ಕಛೇರಿ ಕಾರ್ಯಗಳಿಗೆ ಅಗತ್ಯ ಬಳಕೆಗಳು. ಸಾಮಾನ್ಯವಾಗಿ 9" ಅಥವಾ 10"ಗಳ ಪರದೆ ಇರುತ್ತದೆ.
* ಆಟದ ಮೀಸಲಿನ ಲ್ಯಾಪ್‌ಟಾಪ್-ಶಕ್ತಿಯುತ ಗ್ರಾಫಿಕ್ಸ್(ವರ್ಣ ಚಿತ್ರ) ಕಾರ್ಡ್ ಇರುವ ದೊಡ್ದ ಲ್ಯಾಪ್‌ಟಾಪ್, ರೇಖಾಚಿತ್ರದೊಂದಿಗೆ ಕಂಪ್ಯೂಟರ್ ಆಟಗಳನ್ನು ಆಡಲಿಕ್ಕೆ. 

* ದೃಢವಾದ- ಕಠಿಣವಾದ ಪರಿಸ್ಥಿತಿಯಲ್ಲಿ (ಬಲಿಷ್ಠ ಕಂಪನಗಳಲ್ಲಿ, ತೀವ್ರತರವಾದ ತಾಪಮಾನಗಳಲ್ಲಿ, ತೇವಾಂಶ ಮತ್ತು ಧೂಳಿನ ಪರಿಸರಗಳಲ್ಲಿ) ಕಾರ್ಯ ನಿರ್ವಹಿಸಲು ರೂಪಿಸಲಾಗಿದೆ.

### ಡೆಸ್ಕ್‌ಟಾಪ್ ಬದಲಾವಣೆ 
thumb|130px|ಡೆಲ್ XPS M140 ಲ್ಯಾಪ್‌ಟಾಪ್.

ಡೆಸ್ಕ್‌ಟಾಪ್‍ಗೆ ಬದಲೀ ಕಂಪ್ಯೂಟರ್ ಲ್ಯಾಪ್‌ಟಾಪ್,ಡೆಸ್ಕ್‌ಟಾಪ್‌ನ ಅನೇಕ ಸಾಮರ್ಥ್ಯಗಳನ್ನು ಅದೇ ಮಟ್ಟದ ನಿರ್ವಹಣೆಯ ಜೊತೆಗೆ ಒದಗಿಸುತ್ತದೆ. ಡೆಸ್ಕ್‌ಟಾಪ್‌ನ ಬದಲೀ ಕಂಪ್ಯೂಟರ್ ಮಾನದಂಡದ ಲ್ಯಾಪ್‌ಟಾಪ್‌ಗಳಿಗಿಂತ ಸಾಮಾನ್ಯವಾಗಿ ದೊಡ್ದ ಗಾತ್ರ ಮತ್ತು ಹೆಚ್ಚು ಭಾರವುಳ್ಳದಾಗಿರುತ್ತದೆ. ಇವು ಶಕ್ತಿಯುತವಾದ ಆವಯವಗಳನ್ನು ಮತ್ತು 15" ಅಥವಾ ಅದಕ್ಕೂ ದೊಡ್ದ ಪ್ರದರ್ಶಕವನ್ನು ಹೊಂದಿರುತ್ತದೆ.

2000ರ ಆದಿಯಲ್ಲಿ ಡೆಸ್ಕ್‌ಟಾಪ್‌ಗಳು ಹೆಚ್ಚು ಶಕ್ತಿಯುತವಾಗಿರುತ್ತದೆ, ಸುಲಭವಾಗಿ ಉತ್ತಮಗೊಳಿಸಬಹುದಾಗಿದೆ ಮತ್ತು ಲ್ಯಾಪ್‌ಟಾಪ್‌ಗಳಿಗಿಂತ ಕಡಿಮೆ ದರದಲ್ಲಿ ಲಭ್ಯವಾಗುತ್ತದೆ. ಆದರೆ ಕೆಲವು ವರ್ಷಗಳಿಂದೀಚೆಗೆ ಪ್ರಯೋಜನಗಳು ಗಮನಾರ್ಹವಾಗಿ ಬದಲಾಗಿದೆ ಅಥವಾ ಕಡಿಮೆಗೊಂಡಿದೆ ಕಾರಣ ಲ್ಯಾಪ್‌ಟಾಪ್‌ಗಳ ಕಾರ್ಯ ನಿರ್ವಹಣೆ ಗುರುತರವಾಗಿ ಬೆಳೆದಿದೆ. 2008ರ ಮಧ್ಯದಿಂದ ಲ್ಯಾಪ್‌ಟಾಪ್‌ಗಳು ಡೆಸ್ಕ್‌ಟಾಪ್‌ಗಳ ಮಾರಾಟದಲ್ಲಿ ಡೆಸ್ಕ್‌ಟಾಪ್‌ಗಳನ್ನು ಮೊದಲ ಬಾರಿಗೆ ಮೂಲೆಗುಂಪು ಮಾಡಿತು. 2008ರಲ್ಲಿ U.S.,ನಲ್ಲಿ PC ಶಿಪಮೆಂಟ್ ಶೇಖಡ 10ರಷ್ಟು ನಾಲ್ಕನೆ ತ್ರೈಮಾಸಿಕದಲ್ಲಿ ಕಡಿಮೆಗೊಂಡಿತು. PC ಅಂಕಿ ಅಂಶಗಳ ಅಧ್ಯಯನ ಶುರುವಾದಾಗಿನಿಂದ ಏಷಿಯಾದಲ್ಲಿ PC ಶಿಪಮೆಂಟ್ ಬೆಳವಣಿಗೆ 1.8 ಶೇಖಡ ಅದೇ ತ್ರೈಮಾಸಿಕದಲ್ಲಿ ಹಿಂದಿನ ವರ್ಷಕ್ಕಿಂತ ಏರಿಕೆ ಕಂಡಿತು.

"**ಮೀಡಿಯಾ ಸೆಂಟರ್ ಲ್ಯಾಪ್‌ಟಾಪ್‌ಗಳು** " ಮತ್ತು "**ಗೇಮಿಂಗ್ ಲ್ಯಾಪ್‌ಟಾಪ್‌ಗಳು** " ಎಂಬ ಹೆಸರುಗಳು ಯಾವ ನೋಟ್‌ಬುಕ್‌ಗಳ ವರ್ಗಕ್ಕೆ ಸೇರಿದವೆಂದು ವಿವರಿಸುವುದಕ್ಕೆ ಬಳಸಲಾಗುತ್ತದೆ.
 ಮಾನದಂಡದ ಲ್ಯಾಪ್‌ಟಾಪ್‌ಗಳಿಗಿಂತ ಉಪ ನೋಟ್‌ಬುಕ್‌ಗಳು ಸಾಮಾನ್ಯವಾಗಿ ಚಿಕ್ಕ ಗಾತ್ರದವು ಮತ್ತು ಹಗುರವಾದವು, ಅದರ ತೂಕ 0.8 ರಿಂದ 2 kg (2 ರಿಂದ 5 ಪೌಂಡ್ಸ್); ಮೀರಿ ಬಳಸಬಹುದು.

ಗಾತ್ರ ಮತ್ತು ಅಳತೆಯನ್ನು ಕಡಿಮೆಗೊಳಿಸುವುದನ್ನು ಸಾಧಿಸಬೇಕಾದರೆ ಅಲ್ಟ್ರಾಪೋರ್ಟಬಲ್‌ಗಳು 13"ಗಳ ಹೆಚ್ಚಿನ ರೆಸಲ್ಯೂಷನ್ಸ್ ಇರುವ ಚಿಕ್ಕ ಪರದೆಗಳಿರಬೇಕು (6.4"ನಷ್ಟು ಕಡಿಮೆ), ಕಡಿಮೆ ಪೋರ್ಟ್ಸ್ ಗಳಿರಬೇಕು, ಕಡಿಮೆ ಗಾತ್ರದ ಮತ್ತು ಉತ್ತಮ ಪವರ್ ದಕ್ಷತೆಯುಳ್ಳ ದುಬಾರಿ ಸಲಕರಣೆಗಳನ್ನು ಅಳವಡಿಸಬೇಕು ಮತ್ತು ಆಧುನಿಕ ರೀತಿಯಲ್ಲಿ ಆಧುನಿಕ ಪದಾರ್ಥಗಳನ್ನು ಬಳಸಬೇಕು. ಕೆಲವು ಉಪ‌ನೋಟ್‌ಬುಕ್‌ಗಳು ಒಯ್ಯಬಲ್ಲ ಸಾಧ್ಯತೆಗಳನ್ನು ಅಭಿವೃದ್ಧಿ ಮಾಡಿಕೊಳ್ಳುವುದಕ್ಕೋಸ್ಕರ ಆಪ್ಟಿಕಲ್/ತೆಗೆಯಲ್ಪಡಬಹುದಾದ ಮೀಡಿಯಾ ಡ್ರೈವ್ ಅನ್ನು ಉಪೇಕ್ಷಿಸುತ್ತದೆ;ಈ ವಿಚಾರದಲ್ಲಿ ಅವು ಡಾಕಿಂಗ್ ಸ್ಟೇಷನ್ ಎಂಬುದರೊಂದಿಗೆ ಜೋಡಣೆಗೊಳ್ಳುತ್ತದೆ ಆಗ ಅದರಲ್ಲಿ ಡ್ರೈವ್ ಮತ್ತು ಹೆಚ್ಚು ಪೋರ್ಟ್‌ಗಳನ್ನು ಹೊಂದಿರುತ್ತದೆ ಅಥವಾ ಹೆಚ್ಚುವರಿ ಬ್ಯಾಟರಿ ಇರುತ್ತದೆ.

ಪರಿಣಿತ ವಿಶೇಷ ಸಾಫ್ಟ್ ವೇರ್ ಗಳಾದ ವಿಂಡೋಸ್ CE, ಪಾಮ್ OS ಅಥವಾ ಇಂಟರ್‌ನೆಟ್ ಟ್ಯಾಬ್ಲೆಟ್ OSಗೆ ಬದಲಾಗಿ ಸಾಮಾನ್ಯ-ನಿರ್ದಿಷ್ಟ ಕಾರಣಗಳಿಗೆ ಕಾರ್ಯಮಾಡಲು ಇರುವ ವಿಂಡೋಸ್, ಲಿನಕ್ಸ್ ಅಥವಾ ಮ್ಯಾಕ್ OS Xನಂಥ ಅನ್ವಯಿಕ ವ್ಯವಸ್ಥೆಗಳೊಂದಿಗೆ ಕಾರ್ಯವೆಸಗುವ ಲ್ಯಾಪ್‌ಟಾಪ್‌ಗಳಿಗೇ "ಸಬ್‌ನೋಟ್‌ಬುಕ್" ಎಂಬ ಶಬ್ದವು ಮೀಸಲಾಗಿದೆ.

### ನೆಟ್‌ಬುಕ್ 
thumb|ಆಸಸ್ Eee PC ನೆಟ್‌ಬುಕ್.

**ನೆಟ್‌ಬುಕ್** ಗಳು ಹಗೂರವಾದ, ಸುಲಭ ಬೆಲೆಯ, ಉತ್ತಮ ಶಕ್ತಿ ಸಾಮರ್ಥ್ಯವನ್ನು ಹೊಂದಿರುವ ಲ್ಯಾಪ್‌ಟಾಪ್‌ಗಳು, ವಿಶೇಷವಾಗಿ ವೈರ್ ರಹಿತ ಸಂವಹನಗಳಿಗೆ ಮತ್ತು ಇಂಟರ್‌ನೆಟ್ ಪ್ರವೇಶಕ್ಕೆ ಸೂಕ್ತವಾಗಿರುತ್ತದೆ. ಆದುದ್ದರಿಂದಲ್ಲೇ *ನೆಟ್‌ಬುಕ್* (ಈ ಉಪಕರಣ ವೆಬ್ ಅಡಿಪಾಯದ ಮೇಲೆ ಉತ್ತಮವಾಗಿ ಕಾರ್ಯ ನಿರ್ವಹಿಸುವುದರಿಂದ) ಈ ಹೆಸರಿನಿಂದ ಕರೆಯಲ್ಪಡುತ್ತದೆ, *ನೋಟ್‌ಬುಕ್*  ಗಾತ್ರದ ಸಂಬಂದ್ಧವಾಗಿರುತ್ತದೆ.

ನೆಟ್‌ಬುಕ್‌ಗಳಲ್ಲಿ ವೆಬ್ ಬ್ರೌಸಿಂಗ್ ಮತ್ತು ಇ-ಮೇಲಿಂಗ್ಗೆ ಪ್ರಾಥಮಿಕ ಗಮನವನ್ನು ಕೊಟ್ಟಿರುವುದರಿಂದ  ವೆಬ್ ಅಡಿಪಾಯದ ಅನ್ವಯಗಳನ್ನು ಅಥವಾ ಅಪ್ಲಿಕೇಷನ್‌ಗಳನ್ನು "
 5 ಇಂಚು ಗಳಿಂದ 12ರವರೆಗೂ ಈ ಉಪಕರಣಗಳ ಅಳತೆಯಿರುತ್ತದೆ, ಅನೇಕವು 7 ರಿಂದ 11 ಇಂಚುಗಳಿರುತ್ತವೆ ಮತ್ತು ತೂಕ  (2-3 ಪೌಂಡ್ಸ್ ಗಳಿರುತ್ತವೆ).

ಇತ್ತೀಚೆಗೆ, ಗೂಗಲ್ನವರು ಸ್ವಂತ ಅನ್ವಯ ವ್ಯವಸ್ಥೆ ಅಂದರೆ ಆಪರೇಟಿಂಗ್ ಸಿಸ್ಟಂ ಕ್ರೋಮ್ ಅನ್ನು ಅಭಿವೃದ್ಧಿ ಪಡಿಸುವುದಾಗಿ ಘೋಷಿಸಿದ್ದರು.

ತೂಕ, ಡೈಯಾಗನಲ್ ಫಾರ್ಮ್ ಫ್ಯಾಕ್ಟರ್ ಮತ್ತು ಬೆಲೆ ,, , ಕ್ರಮವಾಗಿ, ಸಂಯೋಜನೆಯಾಗುವವರೆಗೂ 2008ರ ಆಜು-ಬಾಜಿನವರೆಗೂ ದೊಡ್ಡ ಯಶಸ್ಸೇನೂ ನೆಟ್‌ಬುಕ್‌ಗಳಿಗೆ ವಾಣಿಜ್ಯವಾಗಿ ಒದಗಿ ಬರಲಿಲ್ಲ.

### ದೃಢವಾದ ಲ್ಯಾಪ್‌ಟಾಪ್ 
thumb|left|ಪ್ಯಾನಾಸಾನಿಕ್ ಟಫ್‌ಬುಕ್.
ದೃಢವಾದ-ಗಟ್ಟಿಮುಟ್ಟಾದ ಲ್ಯಾಪ್‌ಟಾಪ್‌ ಅನ್ನು ಕಠಿಣವಾದ ಪರಿಸ್ಥಿತಿಯಲ್ಲಿ ಅಂದರೆ ಬಲಿಷ್ಠ ಕಂಪನಗಳಲ್ಲಿ, ತೀವ್ರತರವಾದ ತಾಪಮಾನಗಳಲ್ಲಿ, ತೇವಾಂಶ ಮತ್ತು ಧೂಳಿನ ಪರಿಸರಗಳಲ್ಲಿ ಕಾರ್ಯ ನಿರ್ವಹಿಸಲು ವಿನ್ಯಾಸಗೊಳಿಸಲಾಗಿದೆ. ದೃಢವಾದ-ಗಟ್ಟಿಮುಟ್ಟಾದ ಲ್ಯಾಪ್‌ಟಾಪ್‌ಗಳನ್ನು ಸಾಮಾನ್ಯವಾಗಿ ಗ್ರಾಹಕ ಮಾದರಿಯ ಲ್ಯಾಪ್‌ಟಾಪ್‌ಗಳಿಗಿಂತ ಒರಟೊರಟಿನಿಂದ ವಿನ್ಯಾಸಗೊಳಿಸಲಾಗಿರುತ್ತದೆ. ದೃಢವಾದ-ಗಟ್ಟಿಮುಟ್ಟಾದ ನೋಟ್‌ಬುಕ್‌ಗಳು ಹೆಚ್ಚು ತೂಕವುಳ್ಳದ್ದು, ದೊಡ್ಡ ಗಾತ್ರದ್ದು ಮತ್ತು ಮಾಮೂಲು ಲ್ಯಾಪ್‌ಟಾಪ್‌ಗಳಿಗಿಂತ ಹೆಚ್ಚು ದುಬಾರಿಯವು ಅದಕ್ಕಾಗಿ ಅಪರೂಪವಾಗಿ ಗ್ರಾಹಕರ ಕೈಯಲ್ಲಿ ಇದು ಕಾಣುತ್ತದೆ.

ದೃಢವಾದ-ಗಟ್ಟಿಮುಟ್ಟಾದ ಲ್ಯಾಪ್‌ಟಾಪ್‌ಗಳ ವಿನ್ಯಾಸದಲ್ಲಿರುವ ವೈಶಿಷ್ಟ್ಯಗಳೆಂದರೆ- ಕೀಲಿಮಣೆಯ ಕೀಗಳ ಅಡಿಯಲ್ಲಿ ರಬ್ಬರ್ ಶೀಟ್‌ಗಳು, ಸೀಲ್ಡ್ ಪೋರ್ಟ್ ಮತ್ತು ಕನೆಕ್ಟರ್ ಕವರ್‌ಗಳು, ಪ್ಯಾಸೀವ್ ಕೂಲಿಂಗ್, ಹಗಲಿನ ಹೊತ್ತು ಓದಲು ಸಾಧ್ಯವಾಗಬಲ್ಲ ಸೂಪರ್ ಬ್ರೈಟ್ ಪ್ರದರ್ಶಕಗಳು, ಮ್ಯಾಗ್ನೀಷಿಯಂ ಅಲ್ಲಾಯ್ಸ್‌ ನಿಂದ ಮಾಡಲ್ಪಟ್ಟ ವಾಣಿಜ್ಯ ಲ್ಯಾಪ್‌ಟಾಪ್‌ಗಳಲ್ಲಿ ಕಂಡು ಬರುವ ಪ್ಲಾಸ್ಟಿಕ್‌ಗಳಿಗಿಂತ ಗಟ್ಟಿಯಾದ ಕೇಸ್ ಮತ್ತು ಫ್ರೇಮ್‌ಗಳು, ಮತ್ತು ಸತತ ಕಂಪನಗಳನ್ನು ತಡೆಯಬಲ್ಲ ಹಾರ್ಡ್ ಡಿಸ್ಕ್ ಡ್ರೈವ್‌ಗಳು ಅಥವಾ ಸಾಲಿಡ್-ಸ್ಟೇಟ್ ಸ್ಟೋರೇಜ್ ಡ್ರೈವ್ ಉಪಕರಣಗಳು. ದೃಢವಾದ-ಗಟ್ಟಿಮುಟ್ಟಾದ ಲ್ಯಾಪ್‌ಟಾಪ್‌ಗಳನ್ನು ಸಾರ್ವಜನಿಕ ಸೇವೆಗೆ ಮೀಸಲಿರುವ (ಪೊಲೀಸ್, ಅಗ್ನಿ ಶಾಮಕ ದಳ ಮತ್ತು ವೈದ್ಯಕೀಯ ತುರ್ತು ಸೇವೆಗಳಿಗೆ), ಮಿಲಿಟರಿ, ಉಪಯುಕ್ತಗಳು, ಫೀಳ್ಡ್ ಸರ್ವೀಸ್ ಟೆಕ್ನೀಷಿಯನ್ಸ್, ಕಟ್ಟಡ ನಿರ್ಮಾಣ, ಗಣಿ ಮತ್ತು ತೈಲ ಕೊರೆಯುವ ಸಿಬ್ಬಂದಿ ಇವರುಗಳ ಬಳಕೆಗೆ ಬರುತ್ತದೆ. ದೃಢವಾದ-ಗಟ್ಟಿಮುಟ್ಟಾದ ಲ್ಯಾಪ್‌ಟಾಪ್‌ಗಳನ್ನು ಸಾಮಾನ್ಯವಾಗಿ ವೈಯಕ್ತಿಕ ಬಳಕೆದಾರರಿಗಿಂತ ಸಂಘ-ಸಂಸ್ಥೆಗಳಿಗೆ ಮಾರಲಾಗುತ್ತದೆ ಮತ್ತು ಅಪರೂಪವಾಗಿ ಬಿಡಿ ಮಾರಾಟಗಾರರ ಮುಖೇನ ಮಾರಲಾಗುತ್ತದೆ.

## ಅವಯವಗಳು 
thumb|ಸೋನಿ ವಾಯಿಯೋ ಲ್ಯಾಪ್‌ಟಾಪ್‌ನ ಒಳ ನೋಟ
ಲ್ಯಾಪ್‌ಟಾಪ್‌ನ ಮೂಲ ಅವಯವಗಳು ಡೆಸ್ಕ್‌ಟಾಪ್‌ನ ಅವಯವಗಳಂತೆಯೇ ಇರುತ್ತದೆ ಆದರೆ ಕಿರಿದಾಗಿಸಲಾಗಿರುತ್ತದೆ, ಮೊಬೈಲ್ ಬಳಕೆಗೂ ಹೊಂದಿಸಲಾಗಿರುತ್ತದೆ ಮತ್ತು ಕಡಿಮೆ ಶಕ್ತಿ ವ್ಯಯವಾಗುವಂತೆ ಮಾಡಲಾಗಿರುತ್ತದೆ . ಹೆಚ್ಚುವರಿ ಅಗತ್ಯಗಳಿರುವ ಕಾರಣ ಲ್ಯಾಪ್‌ಟಾಪ್‌ನ ಅವಯವಗಳು ಸಾಧಾರಣವಾಗಿ ಡೆಸ್ಕ್‌ಟಾಪ್‌ನ ಭಾಗಗಳಿಗಿಂತ, ದರ ಒಂದೇ ಆದರೂ ಕೂಡ, ಕೆಳಸ್ತರದ ಕಾರ್ಯ ದಕ್ಷತೆ ಹೊಂದಿರುತ್ತದೆ.
 ಇನ್ನೂ ಮುಂದೆ, ಲ್ಯಾಪ್‌ಟಾಪ್‌ಗಳ ವಿನ್ಯಾಸವು ಶಕ್ತಿ, ಗಾತ್ರ ಅವಲಂಬಿಸಿರುತ್ತದೆ ಮತ್ತ ಲ್ಯಾಪ್‌ಟಾಪ್‌ಗಳ ಕೂಲಿಂಗ್ ಗರಿಷ್ಠ ಮಟ್ಟದ ದಕ್ಷತೆಯನ್ನು ಕುಂಠಿತಗೊಳಿಸುತ್ತದೆ ಡೆಸ್ಕ್ ಟಾಪ್‌ಗಳ ಅವಯವಗಳಿಗೆ ಹೋಲಿಸಿದಾಗ.

ಖಾಸಗಿ ಡೆಸ್ಕ್ ಟಾಪ್‌ ಕಂಪ್ಯೂಟರ್‌ನ ಭಾಗಗಳ ವೈಶಿಷ್ಟ್ಯಗಳನ್ನು ಲ್ಯಾಪ್‌ಟಾಪ್‌ನ ಅವಯವಗಳಿಗೆ ಹೋಲಿಸಿದಾಗ ಕಂಡು ಬರುವ ವ್ಯತ್ಯಾಸಗಳ ಸಂಕ್ಷಿಪ್ತ ಪಟ್ಟಿಯು ಹೀಗಿರುತ್ತದೆ:

* ಮದರ್‌ಬೋರ್ಡ್ – ಲ್ಯಾಪ್‌ಟಾಪ್ ಮದರ್‌ಬೋರ್ಡ್‌ಗಳು ನಿರ್ದಿಷ್ಟ ಮಾದರಿಗಳಿಗೆ ವಿನ್ಯಾಸಗೊಳಿಸಲಾಗಿರುತ್ತದೆ ಮತ್ತು ಡೆಸ್ಕ್ ಟಾಪ್‌‌ನ ಫಾರ್ಮ್ ಫ್ಯಾಕ್ಟರ್ ಗೆ ಅನುಗುಣವಾಗಿ ಇರುವುದಿಲ್ಲ. ಡೆಸ್ಕ್ ಟಾಪ್ ಬೋರ್ಡ್‌ನಂತೆ ಸಾಮಾನ್ಯವಾಗಿ ವಿಸ್ತೀರ್ಣ ಕಾರ್ಡ್ ಗಳು (3 ರಿಂದ 7 ಇರುವುದು ವಾಡಿಕೆ), ಲ್ಯಾಪ್‌ಟಾಪ್ ಗಳಿಗಿರುವುದಿಲ್ಲ, ಸಣ್ಣ ಏಕೀಕರಿಸಿದ ಲ್ಯಾಪ್‌ಟಾಪ್ ಬೋರ್ಡ್‌ಗಳಲ್ಲಿ ವಿಸ್ತರಿಸಬಹುದಾದ ಸ್ಲಾಟ್‌ಗಳು ಇರುವುದೇ ಇಲ್ಲ ಎಲ್ಲಾ ಕಾರ್ಯಾಚರಣೆಗಳು ಮದರ್‌ಬೋರ್ಡ್‌ನೊಳಗೇ ಸಜ್ಜುಗೊಳಿಸಲಾಗಿರುತ್ತದೆ; ವಿಸ್ತೀರ್ಣ ಸಾಧ್ಯವಾಗಿಸಬಹುದಾದ ಒಂದೇ ಒಂದು ದಾರಿಯೆಂದರೆ ಅದು ಬಾಹ್ಯ ವ್ಯವಸ್ಥೆ USBಯಿಂದ ಮಾತ್ರ. ಎಕ್ಸ್‌ಪ್ರೆಸ್‌ಕಾರ್ಡ್ ನಂಥ ಸ್ವಾಮ್ಯ ಬೋರ್ಡ್‌ಗಳಿಗೆ ಒಂದು ಅಥವಾ ಎರಡು ಸ್ಲಾಟ್‌ಗಳಿರಬಹುದು.  ಬೇರೆ ಅನೇಕ ಕಾರ್ಯಾಚರಣೆಗಳು (ಶೇಖರಣೆಯ ನಿಯಂತ್ರಕಗಳು, ನೆಟ್‌ವರ್ಕಿಂಗ್, ಸೌಂಡ್ ಕಾರ್ಡ್ ಮತ್ತು ಬಾಹ್ಯ ಪೋರ್ಟ್‌ಗಳು) ಮದರ್‌ಬೋರ್ಡ್‌ನಲ್ಲಿ ಸಜ್ಜುಗೊಳಿಸಲಾಗಿರುತ್ತದೆ.

* ಸೆಂಟ್ರಲ್ ಪ್ರೊಸೆಸ್ಸಿಂಗ್ ಯುನಿಟ್(CPU)– ಲ್ಯಾಪ್‌ಟಾಪ್ CPUಗಳಿಗೆ ಶಕ್ತಿ(ಪವರ್) ಉಳಿಸುವ ವೈಶಿಷ್ಟ್ಯಗಳಿರುತ್ತವೆ ಮತ್ತು ಅದು ಡೆಸ್ಕ್ ಟಾಪ್ ಪ್ರೊಸೆಸ್ಸರ್ಸ್‌ಗಿಂತ ಕಡಿಮೆ ಉಷ್ಣಾಂಶವನ್ನು ಉತ್ಪಾದಿಸುತ್ತದೆ ಆದರೆ ಅದರಷ್ಟು ಶಕ್ತಿಶಾಲಿಯಾಗಿರುವುದಿಲ್ಲ.  ಅನೇಕ ವಿಧದ ಲ್ಯಾಪ್‌ಟಾಪ್‌ಗಳಿಗಾಗಿ ವಿನ್ಯಾಸಗೊಳಿಸಿದ CPUಗಳು ಲಭ್ಯವಾಗುತ್ತದೆ ಅವುಗಳಲ್ಲಿ ಇಂಟೆಲ್ (ಪೆಂಟೀಯಂ M, ಸೆಲೆರಾನ್ M, ಇಂಟೆಲ್ ಕೋರ್ ಮತ್ತು ಕೋರ್ 2 ಡ್ಯುಒ), AMD (ಅಥ್ಲಾನ್, ಟ್ಯೂರಿಯನ್ 64, ಮತ್ತು ಸೆಂಪ್ರಾನ್), VIA ತಾಂತ್ರಿಕತೆಗಳು, ಟ್ರಾನ್ಸ್‌ಮೆಟಾ ಇನ್ನು ಮುಂತಾದವು. x86ರಹಿತ ವಿನ್ಯಾಸಕಗಳಲ್ಲಿ,ಮೋಟೊರೋಲಾ ಮತ್ತು IBM ನವರು ಪೂರ್ವದ ಪವರ್PC-ಅಡಿಪಾಯದ ಆಪಲ್ ಲ್ಯಾಪ್‌ಟಾಪ್ಸ್ (iಬುಕ್ ಮತ್ತು ಪವರ್‌ಬುಕ್) ಗಳಿಗಾಗಿ ಚಿಪ್‌ಗಳನ್ನು ಉತ್ಪಾದಿಸಿ ಕೊಟ್ಟರು.
 ಕೆಲವು ಲ್ಯಾಪ್‌ಟಾಪ್‌ಗಳಿಗೆ ತೆಗೆಯಲ್ಪಡುವ CPUಗಳಿರುತ್ತವೆ ಆದಾಗ್ಯೂ ನಿರ್ದಿಷ್ಟ ಮಾದರಿಗಳಲ್ಲಿ ಮಾತ್ರ ಮದರ್ ಬೋರ್ಡ್ ಈ ಅಂಶವನ್ನು ಬೆಂಬಲಿಸುತ್ತದೆ. ಬೇರೆ ಇತರ ಲ್ಯಾಪ್‌ಟಾಪ್‌ಗಳಲ್ಲಿ CPU ಅನ್ನು ಬೆಸುಗೆಗೊಳಿಸಲಾಗಿರುತ್ತದೆ ಮತ್ತು ಅದು ಸ್ಥಳಾಂತರಿಸಲಾಗದಂತ್ತಿರುತ್ತದೆ.
thumb|left|150px|SODIMM ಮೆಮೋರಿ ಮೊಡ್ಯೂಲ್.

* ಮೆಮೋರಿ(ಸ್ಮರಣ)(RAM) – SO-DIMM ಲ್ಯಾಪ್‌ಟಾಪ್‌ಗಳಲ್ಲಿ ಸ್ಮರಣ ಶಕ್ತಿಯ ಪ್ರಮಾಣ ಡೆಸ್ಕ್ ಟಾಪ್‌ಗಿಂತ ಅರ್ಧದಷ್ಟು ಮಾತ್ರವಿರುತ್ತದೆ DIMMs.

* ಪವರ್ ಸಪ್ಲೈ –ಲ್ಯಾಪ್‌ಟಾಪ್‌ಗಳೆಲ್ಲಾ ಒಂದೇ ರೀತಿಯಲ್ಲಿ ಆಂತರಿಕ ಪುನರಾವೇಶಿಸಬಲ್ಲ ಬ್ಯಾಟರಿಯಿಂದ ಪವರ್ ಒದಗಿಸಲಾಗುತ್ತದೆ ಮತ್ತು ಇದನ್ನು ಹೊರಗಿನ ಪವರ್ ಸಪ್ಲೈನಿಂದ ಆವೇಶಿಸಲಾಗುತ್ತದೆ.   ಪವರ್ ಸಪ್ಲೈ,ಏಕ ಕಾಲದಲ್ಲಿ ಬ್ಯಾಟರಿಯನ್ನೂ ಆವೇಶಿಸುತ್ತ ಲ್ಯಾಪ್‌ಟಾಪ್‌ಗೂ ಕೂಡ ಸಪ್ಲೈ ಮಾಡಬಹುದಾಗಿದೆ; ಬ್ಯಾಟರಿ ಪೂರ್ತಿ ಆವೇಶಿಸಿದಾದ ಮೇಲೆ ಲ್ಯಾಪ್‌ಟಾಪ್ AC ಪವರ್ ಮೇಲೆ ಕಾರ್ಯನಿರ್ವಹಿಸುತ್ತದೆ. ಆವೇಶಿಸುವ ಉಪಕರಣ ಚಾರ್ಜರ್ ನೋಟ್‌ಬುಕ್‌ನ ಒಟ್ಟು ತೂಕಕ್ಕೆ 400 ಗ್ರಾಮ್ಸ್ (1&nbsp;lb)ನಷ್ಟು ತೂಕವನ್ನು ಸೇರಿಸುತ್ತದೆ.
* ಬ್ಯಾಟರಿ – ವಿದ್ಯುತ್ ಲ್ಯಾಪ್‌ಟಾಪ್‌ಗಳಲ್ಲಿ ಲಿಥಿಯಂ ಐಯಾನ್ ಬ್ಯಾಟರಿಗಳನ್ನು, ಈಗ ಇನ್ನೂ ಇತ್ತೀಚಿನ ಹೊಸ ಮಾದರಿಯ ಲಿಥಿಯಂ ಪಾಲಿಮರ್ ತಂತ್ರಜ್ಞಾನದ ಬ್ಯಾಟರಿಗಳನ್ನು ಉಪಯೋಗಿಸಲಾಗುತ್ತದೆ. ಇವೆರಡೂ ತಂತ್ರಜ್ಞಾನವು ಹಳೆಯ ನಿಕ್ಕಲ್ ಮೆಟಲ್-ಹೈಡ್ರೈಡ್ ಬ್ಯಾಟರಿಗಳನ್ನು ಪುನರ್ ಸ್ಥಾಪಿಸಿತು.  ಮಾನದಂಡದ ಹಗೂರ ಬಳಕೆಯ ಲ್ಯಾಪ್‌ಟಾಪ್‌ಗಳಲ್ಲಿ ಮಾದರಿ ಬ್ಯಾಟರಿ ಅವಧಿಯು ಎರಡರಿಂದ ಐದು ಗಂಟೆಗಳಿರುತ್ತದೆ ಆದರೆ ಇಲ್ಲಿ ಗಾಢವಾದ ಪವರ್ ಬಳಕೆಯ ಕಾರ್ಯಗಳಿದ್ದರೆ ಒಂದು ಗಂಟೆ ಕಡಿತಗೊಳ್ಳಬಹುದು. ಕಾಲಕ್ರಮೇಣ ಬ್ಯಾಟರಿಯ ಕಾರ್ಯನಿರ್ವಹಣೆಯ ದಕ್ಷತೆಯೂ ಕಡಿಮೆಗೊಳ್ಳಬಹುದು, ಬದಲಾವಣೆಯೂ ಮಾಡಬೇಕಾಗಬಹುದು, ಇವೆಲ್ಲವೂ ಆವೇಶಿಸುವ ಮತ್ತು ನಿರಾವೇಶಿಸುವ ರೀತಿ ಮೇಲೆ ಅವಲಂಬಿತವಾಗಿರುತ್ತದೆ. ಈ ದೊಡ್ಡ ಕ್ಯಪಾಸಿಟಿಯ ಮುಖ್ಯ ಬ್ಯಾಟರಿಯನ್ನು ಚಿಕ್ಕದೊಂದಿಗೆ ಗೊಂದಲ ಮಾಡಿಕೊಳ್ಳಬಾರದು, ಎಲ್ಲಾ ಕಂಪ್ಯೂಟರ್‌ಗಳು ಪವರ್ ಆಫ್‌ನಲ್ಲಿದ್ದಾಗ ರೀಯಲ್-ಟೈಂ ಕ್ಲಾಕ್ ನಡೆಸುವುದಕ್ಕೆ ಮತ್ತು CMOS ಸ್ಮರಣೆಯಲ್ಲಿ BIOS ಕಾನ್ಫಿಗ್ಯುರೇಶನ್ ಅನ್ನು ಶೇಖರಣೆ ಮಾಡುವುದಕ್ಕೆ ಚಿಕ್ಕ ಬ್ಯಾಟರಿಗಳನ್ನು ಬಳಸುತ್ತವೆ.   ಹಳೆಯ ಬ್ಯಾಟರಿಗಳಂತೆ ಲಿಥಿಯಂ-ಐಯಾನ್ ಬ್ಯಾಟರಿಗಳಿಗೆ ಮೆಮೊರಿ ಎಫೆಕ್ಟ್ ಇರುವುದಿಲ್ಲ. ಬ್ಯಾಟರಿಯನ್ನು ಪೂರ್ಣವಾಗಿ ಬಳಸದೆ ಅದನ್ನು ಪುನರಾವೇಶಿಸಿದರೆ ಮೆಮೋರಿ ಎಫೆಕ್ಟ್ ಉಂಟಾಗುತ್ತದೆ. ಸರಾಸರಿ ಪವರ್ ವ್ಯಯವಾಗುವ ಮಟ್ಟವನ್ನು ಅಂದಾಜಿಸಿ, ಪೂರ್ಣ 24 ಗಂಟೆಗಳ ಸತತ ಕಾರ್ಯಾಚರಣೆ ಸಾಧ್ಯವಾಗುವ ಹಾಗೆ ಲ್ಯಾಪ್‌ಟಾಪ್ ಮತ್ತು ಬ್ಯಾಟರಿ ಜೋಡಿಯಲ್ಲಿ ಹೊಸ ಆವಿಷ್ಕಾರಗಳಾಗಿವೆ. ಇದಕ್ಕೊಂದು ಉದಾಹರಣೆಯೆಂದರೆ, HP ಎಲೈಟ್‌ಬುಕ್ 6930pಯನ್ನು ಅಲ್ಟ್ರಾ-ಕ್ಯಪಾಸಿಟಿ ಬ್ಯಾಟರಿಯೊಡನೆ ಉಪಯೋಗಿಸುವುದು.
* ವೀಡಿಯೋ ಡಿಸ್‌ಪ್ಲೇ ಕಂಟ್ರೋಲರ್ – ಗುಣ ಮಟ್ಟದ ಲ್ಯಾಪ್‌ಟಾಪ್‌ಗಳಲ್ಲಿ ವೀಡಿಯೋ ಕಂಟ್ರೋಲರ್ ಅನ್ನು ಸಾಧಾರಣವಾಗಿ  ಚಿಪ್‌ಸೆಟ್ನೊಳಗೆ ಏಕೀಕರಿಲಾಗುತ್ತದೆ.   ಈ ಪ್ರವೃತ್ತಿ ಲ್ಯಾಪ್‌‌ಟಾಪ್‌ಗಳನ್ನು ಆಟಕ್ಕೆ ಮತ್ತು ರಂಜನೆಗೆ 
ಬಳಸುವುದನ್ನು ಮಿತಗೊಳಿಸುತ್ತದೆ,ಯಾಕೆಂದರೆ ಎರಡೂ ಕ್ಷೇತ್ರಗಳಿಗೆ ಅಗತ್ಯ ಹಾರ್ಡ್‌ವೇರ್ ಬೇಡಿಕೆ ಸತತವಾಗಿ ಬೆಳೆಯುತ್ತಲ್ಲೇ ಇರುತ್ತದೆ. ಶ್ರೇಷ್ಠ ಮಟ್ಟದ ಲ್ಯಾಪ್‌ಟಾಪ್‌ಗಳಿಗೆ ಮತ್ತು ಬದಲೀ ಡೆಸ್ಕ್ ಟಾಪ್‌ಗಳಿಗೆ ಮೀಸಲಿಟ್ಟ ವರ್ಣಚಿತ್ರದ ಪ್ರೊಸೆಸರ್ಸ್ (ಗ್ರಾಫಿಕ್ಸ್ ಪ್ರೊಸೆಸರ್ಸ್) ಇರುವ ಮದರ್ ಬೋರ್ಡ್ ಅಥವಾ ಆಂತರಿಕ ವಿಸ್ತೀರ್ಣ ಕಾರ್ಡ್‌ಗಳು ತಯಾರಿಕಾ ಹಂತದಿಂದಲ್ಲೇ ಜೊತೆಗೆ ಬಂದಿರುತ್ತದೆ. ಈ ಸಂಚಾರಿ ವರ್ಣಚಿತ್ರದ ಪ್ರೊಸೆಸರ್ಸ್ (ಮೊಬೈಲ್ ಗ್ರಾಫಿಕ್ಸ್ ಪ್ರೊಸೆಸರ್ಸ್)ಡೆಸ್ಕ್ ಟಾಪ್‌ನ ವರ್ಣಚಿತ್ರದ ವೇಗವರ್ಧಕ ಬೋರ್ಡ್‌ಗಳ ಮುಖ್ಯವಾಹಿನಿಗೆ ಹೋಲಿಸಬಹುದಾಗಿದೆ.

* ಪ್ರದರ್ಶಕ – ಅನೇಕ ಆಧುನಿಕ ಲ್ಯಾಪ್‌ಟಾಪ್‌ಗಳಲ್ಲಿ  ಅಥವಾ ದೊಡ್ಡ ಬಣ್ಣಗಳ ಆಕ್ಟೀವ್ ಮ್ಯಾಟ್ರಿಕ್ಸ್ ಡಿಸ್ಪ್ಲೇಸ್ ಬೇಸ್ಡ್ ಆನ್ ಎ CCFL ಲ್ಯಾಂಪ್ ಗಳಲ್ಲಿ ರೆಸಲ್ಯೂಷನ್ಸ್ 1280x800 (16:10) ಅಥವಾ 1366 x 768 (16:9) ಪಿಕ್ಸೆಲ್ಸ್‌ಗಳು ಅಥವಾ ಅದಕ್ಕೂ ಅಧಿಕ ಇರುತ್ತದೆ. ಮಾದರಿ ಡೆಸ್ಕ್ ಟಾಪ್ PCಗಳಿಗಿಂತ ಅನೇಕ ವಿದ್ಯುತ್ ಮಾದರಿಗಳು ದೊಡ್ಡ ಮಟ್ಟದ ರೆಸಲ್ಯೂಷನ್ಸ್ ಅನ್ನು ಬಳಸುತ್ತವೆ (ಉದಾ:1440×900, 15"ನ ರೆಸಲ್ಯೂಷನ್ಸ್).
 ಇತ್ತೀಚಿನ ಹೊಸ ಲ್ಯಾಪ್ ಟಾಪ್‌ಗಳಲ್ಲಿ ಕಡಿಮೆ ಪವರ್ ವ್ಯಯವಾಗುವ ಮತ್ತು ವ್ಯಾಪಕ ಕೋನಗಳಿಂದ ದೃಷ್ಟಿಸಬಹುದಾದ LED ತಳಹದಿಯ ಪರದೆಗಳೊಂದಿಗೆ ಬರುತ್ತದೆ.
 ಮ್ಯಾಕ್‌ಬುಕ್ ಪ್ರೊ ಅನ್ನು 19" ವ್ಯಾಪಕ ಪರದೆ ಡೆಸ್ಕ್ ಟಾಪ್ ಮಾನಿಟರ್‌ಗಳ ಮೇಲೆ ಕಾಣಬಹುದು.

thumb|right|150px|3.5" ಮತ್ತು 2.5" ಹಾರ್ಡ್ ಡಿಸ್ಕ್ ಡ್ರೈವ್ಸ್ ಹೋಲಿಕೆ

* ತೆಗೆಯಬಲ್ಲ ಮಾಧ್ಯಮದಡ್ರೈವ್ಸ್ – DVD/CD ಓದಬಲ್ಲ/ಬರೆಯಬಲ್ಲ ಡ್ರೈವ್ ಮಾದರಿ ಮಾನದಂಡವುಳ್ಳದ್ದು . ನೋಟ್‌ಬುಕ್‌ಗಳಲ್ಲಿ CD ಡ್ರೈವ್ಸ್ ಅಪರೂಪವಾಗುತ್ತಿವೆ, ಬ್ಲೂ-ರೇ ಹೆಚ್ಚು ಸಾಮಾನ್ಯವಾಗುತ್ತಿದೆ.
 ಅನೇಕ ಅಲ್ಟ್ರಾ ಪೋರ್ಟಬಲ್ಸ್ ಮತ್ತು ನೆಟ್‌ಬುಕ್‌ಗಳು, ತೆಗೆಯಬಲ್ಲ ಮಾಧ್ಯಮದ ಡ್ರೈವ್ ಅನ್ನು, ಡಾಕಿಂಗ್ ಸ್ಟೇಷನ್‌‌ಗೆ ತಳ್ಳುತ್ತದೆ ಅಥವಾ ಒಟ್ಟಿಗೇ ತೆಗೆದು ಬಿಡುತ್ತದೆ.

* **ಆಂತರಿಕ ಶೇಖರಣೆ**  –ಲ್ಯಾಪ್ ಟಾಪ್‌ನ ಹಾರ್ಡ್ ಡಿಸ್ಕ್ ಗಳು ಭೌತಿಕವಾಗಿ ಚಿಕ್ಕವು— ಅಥವಾ  —ಡೆಸ್ಕ್ ಟಾಪ್‌ನ  ಡ್ರೈವ್ಸ್‌ಗೆ ಹೋಲಿಸಿದಾಗ.
 ಕೆಲವು ಹೊಸ ಲ್ಯಾಪ್ ಟಾಪ್‌ಗಳಲ್ಲಿ (ಸಾಮಾನ್ಯವಾಗಿ ಅಲ್ಟ್ರ‍ಾ ಪೋರ್ಟಬಲ್‌ಗಳಲ್ಲಿ) ದುಬಾರಿ ಬೆಲೆಯ, ಅತೀ ವೇಗದ, ಹಗೂರವಾದ ಮತ್ತು ಪವರ್-ದಕ್ಷತೆಯ ಫ್ಲಾಶ್ ಮೆಮೊರಿ-ತಳಹದಿಯ SSDಗಳನ್ನು ಅಳವಡಿಸಿರುತ್ತಾರೆ. ಪ್ರಸ್ತುತ, 250 ರಿಂದ 500 GB ಅಳತೆಯ (64 ರಿಂದ 256 GB SSDಗಳು) ಲ್ಯಾಪ್ ಟಾಪ್ ಹಾರ್ಡ್ ಡಿಸ್ಕ್‌ಗಳಲ್ಲಿ ಸಾಮಾನ್ಯವಾಗಿರುತ್ತದೆ.

* **ಒಳ ಸೇರಿಸುವುದು**  –  ಪಾಂಯ್ನ್ಟಿಂಗ್ ಸ್ಟಿಕ್, ಟಚ್‌ಪ್ಯಾಡ್ ಅಥವಾ ಪರದೆಯ ಮೇಲೆ ಕರ್ಸರ್ ಅನ್ನು ನಿಯಂತ್ರಿಸಿಲು ಎರಡೂ ಬಳಸಲಾಗುತ್ತದೆ ಮತ್ತು ಟೈಪಿಂಗ್ ಕಾರ್ಯಗಳಿಗೆ ಏಕೀಕರಿಸಿದ ಕೀಲಿಮಣೆಯನ್ನು ಉಪಯೋಗಿಸಲಾಗುತ್ತದೆ. ಬಾಹ್ಯ ಕೀಲಿಮಣೆ ಮತ್ತು/ಅಥವಾ ಮೌಸ್ ಅನ್ನು USB ಅಥವಾ PS/2 ಅನ್ನು (ಅಳವಡಿಸಿದ್ದರೆ) ಬಳಸಿ ಸಂಪರ್ಕ ಕಲ್ಪಿಸಬಹುದು.
* ಪೋರ್ಟ್‌ಗಳು –ಅನೇಕ USB ಪೋರ್ಟ್‌ಗಳು, ಬಾಹ್ಯ ಪರೀಕ್ಷಕ ಪೋರ್ಟ್ (VGA ಅಥವಾ DVI), ಆಡಿಯೋ ಇನ್/ಔಟ್, ಮತ್ತು ಎಥರ್‌ನೆಟ್ ನೆಟ್‍‌ವರ್ಕ್ ಪೋರ್ಟ್‌ಗಳು ಅನೇಕ ಲ್ಯಾಪ್ ಟಾಪ್‌ಗಳಲ್ಲಿ ಕಂಡು ಬರುತ್ತದೆ. PS/2 ಕೀಲಿಮಣೆ/ಮೌಸ್ ಪೋರ್ಟ್, ಸರಣಿ ಪೋರ್ಟ್ ಅಥವಾ ಪ್ಯಾರಲಲ್ ಪೋರ್ಟ್ಗಳು ಅಪರೂಪವಾದವು.
 S-ವೀಡಿಯೋ ಅಥವಾ ಕಾಂಪೋಸಿಟ್ ವೀಡಿಯೋ ಪೋರ್ಟ್‌ಗಳು ಗ್ರಾಹಕ-ಕೇಂದ್ರೀಕೃತ ನೋಟ್‌ ಬುಕ್‌ಗಳಲ್ಲಿ ಸಾಮಾನ್ಯವು. ಉನ್ನತ ಮಟ್ಟದ ನೋಟ್‌ಬುಕ್‌ಗಳಲ್ಲಿ HDMI ಕಂಡು ಬರುತ್ತದೆ.

### ಡಾಕಿಂಗ್ ಸ್ಟೇಷನ್ಸ್ ಅಥವಾ ಡಾಕಿಂಗ್ ತಾಣ 
ಡಾಕಿಂಗ್ ತಾಣ  ತುಲನಾತ್ಮಕವಾಗಿ ದೊಡ್ದ ಗಾತ್ರದ ಲ್ಯಾಪ್ ಟಾಪ್‌ನ ಉಪಕರಣ,ಅದರಲ್ಲಿ ಒಂದಕ್ಕಿಂತ ಹೆಚ್ಚು ಪೋರ್ಟ್‌ಗಳು, ವಿಸ್ತೀರ್ಣ ಸ್ಲಾಟ್‌ಗಳು, ಮತ್ತು ಡ್ರೈವ್‌ಗಳನ್ನು ಹಾಕುವುದಕ್ಕೆ ಅಥವಾ ತೆಗೆಯುವುದಕ್ಕೆ ಇರುವ ಅಂಕಣದ ಸ್ಥಳ. ಲ್ಯಾಪ್‌ಟಾಪ್ ಡಾಕಿಂಗ್ ತಾಣವನ್ನು ಏಕೈಕ ದೊಡ್ಡ ಸಂಪರ್ಕದ ಮೂಲಕ ಸುಲಭವಾಗಿ ಸಂಪರ್ಕಿಸುತ್ತದೆ ಅಥವಾ ಸಂಪರ್ಕ ಕಡಿತಗೊಳಿಸುತ್ತದೆ. *ಪೋರ್ಟ್ ರೆಪ್ಲಿಕೇಟರ್*  ಒಂದು ಸರಳೀಕೃತ ಡಾಕಿಂಗ್ ಸ್ಟೇಷನ್ ಅದು ಲ್ಯಾಪ್‌ಟಾಪ್‌ನ ಒಳ/ಹೊರ ಪೋರ್ಟ್‌ಗಳನ್ನು ಸೇರಿಸುತ್ತದೆ. ಡಾಕಿಂಗ್ ತಾಣಗಳು ಮತ್ತು ಪೋರ್ಟ್ ರೆಪ್ಲಿಕೇಟರ್ಸ್ ಅನ್ನು ಸ್ಥಿರವಾದ ಕಾರ್ಯ ಸ್ಥಳದಲ್ಲಿ (ಡೆಸ್ಕ್ ಮೇಲೆ) ಬಳಸುವ ಮುಖಾಂತರ ತಕ್ಷಣದ ಸಂಪರ್ಕವನ್ನು ಬಹು ವಿಧದ ಒಳ/ಹೊರ ಉಕರಣಗಳಿಗೆ ಮಾಡಬಹುದು ಮತ್ತು ಲ್ಯಾಪ್‌ಟಾಪ್‌ನ ಸಾಮರ್ಥ್ಯವನ್ನು ವಿಸ್ತರಿಸಬಹುದು.

1990ರ ಆರಂಭದಿಂದೀಚೆ ಡಾಕಿಂಗ್ ತಾಣಗಳು ಲ್ಯಾಪ್‌ಟಾಪ್‌ನ ಸಾಮಾನ್ಯ ಉಪಕರಣವಾಗಿ ಬಿಟಿತು. ಸಾಮಾನ್ಯವಾಗಿ ಇದು ಬಳಕೆ ಆಗಿದ್ದು ಹೆಚ್ಚಾಗಿ ಕಾರ್ಪೊರೇಟ್ ಪರಿಸರದಲ್ಲಿ, ಅಲ್ಲಿ ಕಂಪನಿಯ ಅಗತ್ಯ ಮಾನದಂಡವನ್ನು ಒಂದು ಸಾಮಾನ್ಯ ಜಾಲದ ಕಾರ್ಡ್ ಮೇಲೆ ರೂಪಿಸಿ ಅದನ್ನು ಡಾಕಿಂಗ್ ತಾಣದಲ್ಲಿ ಇರಿಸಲಾಗಿರುತ್ತದೆ.
 ಈ ತಾಣಗಳು ದೊಡ್ಡವು ಮತ್ತು ತೀರಾ ದುಬಾರಿ ಬೆಲೆಯದು. ಲ್ಯಾಪ್‌ಟಾಪ್‌ನ ಒಳಗಡೆ ಉನ್ನತ ಸಂಯೋಜನೆಗಳಿರುವುದರಿಂದ ಹೆಚ್ಚುವರಿ ಶೇಖರಣೆ ಮತ್ತು ವಿಸ್ತರಣಾ ಸ್ಲಾಟ್‌ಗಳ ಅಗತ್ಯತೆ ಅಷ್ಟೊಂದು ಕಾಣದಾಯಿತು, ಪೋರ್ಟ್ ರೆಪ್ಲಿಕೇಟರ್ಸ್ ಜನಪ್ರಿಯವಾಯಿತು,ಇವು ದುಬಾರಿಯೂ ಆದವಲ್ಲ, ಇವನ್ನು ನೋಟ್‌ಬುಕ್‌ನ ಹಿಂದೆ ಸಂಪರ್ಕ ಸಾಧನಗಳ (ಕನೆಕ್ಟರ್ಸ್) ಜೊತೆ ಇಡಲಾಗುತ್ತದೆ ಅಥವಾ ಮಾನದಂಡದ ಪೋರ್ಟ್‌ಗಳಾದ USB ಅಥವಾ ಫೈರ್‌ವೈರ್ ಮುಖೇನ ಸಂಪರ್ಕ ಏರ್ಪಡಿಸಲಾಗುತ್ತದೆ.

### ಮಾನದಂಡ 
ಕೆಲವು ಲ್ಯಾಪ್‌ಟಾಪ್ ಉಪಕರಣ (ಆಪ್ಟಿಕಲ್ ಡ್ರೈವ್ಸ್, ಹಾರ್ಡ್ ಡ್ರೈವ್ಸ್, ಮೆಮೋರಿ ಮತ್ತು ಆಂತರಿಕ ವಿಸ್ತೀರ್ಣ ಕಾರ್ಡುಗಳು) ಗಳನ್ನು ತುಲನಾತ್ಮಕವಾಗಿ ಗುಣಮಟ್ಟಗೊಳಿಸಲಾಗಿದೆ, ಮತ್ತು ಅನೇಕ ಲ್ಯಾಪ್‌ಟಾಪ್‌ಗಳಲ್ಲಿ ಅವುಗಳನ್ನು ಉನ್ನತಕ್ಕೇರಿಸಬಹುದು ಅಥವಾ ಬದಲಾಯಿಸಬಹುದು ಆದರೆ ಅದೇ ಶೈಲಿಯದಾಗಿರಬೇಕಷ್ಟೆ. ಒಯ್ಯಬಲ್ಲ ಸಲಕರಣೆ ಎಂದರೆ ಲ್ಯಾಪ್ ಟಾಪ್‌ಗಳನ್ನು ಅನೇಕ ಕಡೆ ಉಪಯೋಗಿಸಬಹುದು-ಬರೀ ಮನೆ ಮತ್ತು ಕಛೇರಿ ಮಾತ್ರಗಳಲ್ಲದೆ ಪಯಣಿಸುವಾಗ ಮತ್ತು ವಿಮಾನಗಳಲ್ಲಿ, ಕಾಫೀ ಕೇಂದ್ರಗಳಲ್ಲಿ, ಉಪನ್ಯಾಸ ಸಭಾಂಗಣಗಳಲ್ಲಿ ಮತ್ತು ಗ್ರಂಥಾಲಯಗಳಲ್ಲಿ,ಕಕ್ಷಿದಾರರ ಸ್ಥಳಗಳಲ್ಲಿ ಅಥವಾ ಸಭಾ ಕೊಠಡಿಗಳಲ್ಲಿ ಇತ್ಯಾದಿ. ಈ ಒಯ್ಯಬಲ್ಲ ಸಲಕರಣೆ ಅನೇಕ ವಿಶಿಷ್ಟ ಉಪಯೋಗಗಳನ್ನು ಕೊಡುತ್ತದೆ:

* **ಅಧಿಕ ಕಾರ್ಯಗಳನ್ನು ಮಾಡಿಸಿಕೊಳ್ಳುವುದು** - ಲ್ಯಾಪ್‌ಟಾಪ್ ಎಲ್ಲೆಂದರಲ್ಲಿ ಅಲ್ಲಿ ಒಯ್ದು ಉಪಯೋಗಿಸಬಹುದು ಅದೇ ಡೆಸ್ಕ್ ಟಾಪ್ ಇದ್ದೆಡೆಯಲ್ಲೇ ಉಪಯೋಗಿಸಬೇಕು, ಹೀಗಾಗಿ ಲ್ಯಾಪ್‌ಟಾಪ್‌ಗಳಿಂದ ಮುಖ್ಯವಾಗಿ ಸಮಯ ವ್ಯಯ ಆಗುವುದಿಲ್ಲ. ಉದಾಹರಣೆಗೆ, ಕಛೇರಿಯ ನೌಕರನೊಬ್ಬ ಒಂದು ಗಂಟೆ ಹೊತ್ತು ಟ್ರೈನ್‌ನಲ್ಲಿ ಪಯಣಿಸಬೇಕಾದಾಗ ಇ-ಮೇಲ್ ನಲ್ಲಿ ಒಂದಷ್ಟು ಹೊತ್ತು ಕಾರ್ಯನಿರ್ವಹಿಸಬಹುದಾಗಿದೆ, ಅಥವಾ ಒಬ್ಬ ವಿದ್ಯಾರ್ಥಿ ಪ್ರವಚನಗಳ ನಡುವೆ ಹೋಮ್‌ವರ್ಕ್ ಅನ್ನು ವಿಶ್ವವಿದ್ಯಾನಿಲಯದ ಕಾಫೀ ಶಾಪ್‌ನಲ್ಲಿ ಕುಳಿತು ಮಾಡಬಹುದಾಗಿದೆ.

* **ಪ್ರತ್ಯಕ್ಷತೆ** -ಲ್ಯಾಪ್‌ಟಾಪ್‌ಗಳನ್ನು ಒಯ್ಯುತ್ತಿರುವುದೆಂದರೆ ವಿವಿಧ ಮಾಹಿತಿಗಳಿಗೆ,ಖಾಸಗಿ ಮತ್ತು ಕಛೇರಿಯ ಫೈಲ್‌ಗಳಿಗೆ ಪ್ರವೇಶ ಪಡೆದಂತೆ. ಪ್ರತ್ಯಕ್ಷತೆ ಸಹ ಕೆಲಸಗಾರರ ನಡುವೆ ಅಥವಾ ಜೊತೆಗಾರ ವಿದ್ಯಾರ್ಥಿಗಳ ನಡುವೆ ಒಳ್ಳೆ ಸಹಯೋಗವನ್ನು ಒದಗಿಸುತ್ತದೆ, ಲ್ಯಾಪ್‌ಟಾಪ್‌ನ ಫ್ಲಿಪ್ ಅನ್ನು ತೆರೆದು ಒಂದು ಸಮಸ್ಯೆಯನ್ನಾಗಲಿ ಅಥವಾ ಪರಿಹಾರವನ್ನಾಗಲಿ ಎಲ್ಲಾ ಸಮಯದಲ್ಲೂ,ಎಲ್ಲಾ ಸ್ಥಳಗಳಲ್ಲೂ ಮಾಡಬಹುದಾಗಿದೆ.
* **Up-to-date ಮಾಹಿತಿ** -ಯಾರಾದರೊಬ್ಬರಿಗೆ ಒಂದಕ್ಕಿಂತ ಅಧಿಕ ಡೆಸ್ಕ್ ಟಾಪ್ PC ಇದ್ದರೆ ಎರಡನ್ನೂ ಸಮನ್ವಯಗೊಳಿಸಿವುದು ಒಂದು ಸಮಸ್ಯೆ ಉದ್ಭವವಾಗುತ್ತದೆ:ಒಂದು ಕಂಪ್ಯೂಟರ್‌ನಲ್ಲಿ ಆದ ಬದಲಾವಣೆ ಇನ್ನೊಂದರಲ್ಲಿ ತನ್ನಷ್ಟಕ್ಕೇ ತಾನೇ ಪ್ರಸಾರವಾಗಿರುವುದಿಲ್ಲ. ಈ ಸಮಸ್ಯೆಯನ್ನು ಬಗೆ ಹರಿಸಲು ದಾರಿಗಳಿವೆ, ಅವುಗಳಲ್ಲಿ USB ಫ್ಲಾಶ್ ಮೆಮೊರಿ ಸ್ಟಿಕ್ ಅಥವಾ CDR ಅನ್ನು ಬಳಸಿ ಅಪ್‌ಡೇಟಡ್ ಫೈಲ್‌ಗಳನ್ನು ಭೌತಿಕವಾಗಿ ವರ್ಗಾವಣೆ ಮಾಡುವುದು ಅಥವಾ ಸಮನ್ವಯ ಸಾಫ್ಟ್‌ವೇರ್‌ಗಳನ್ನು ಇಂಟರ್‌ನೆಟ್ ಮುಖಾಂತರ ಬಳಸುವುದು. ಆದಾಗ್ಯೂ, ಒಂದು ಏಕೈಕ ಲ್ಯಾಪ್‌ಟಾಪ್‌ ಅನ್ನು ಎರಡೂ ಸ್ಥಳಗಳಲ್ಲಿ ಬಳಸಿದ್ದಲ್ಲಿ ಈ ಸಮಸ್ಯೆಯನ್ನು ಒಟ್ಟಾರೆಯಾಗಿ ತಡೆಯಬಹುದು, ಹೇಗೂ ಫೈಲ್‌ಗಳು ಯಾವಾಗಲೂ up-to-date ಆಗಿಯೇ ಇರುತ್ತದೆ.
* **ಸಂಬಂಧಕತೆ**  -Wi-Fiತಂತಿ ರಹಿತ ಜಾಲಗಳು ಮತ್ತು ಸೆಲ್ಯುಲಾರ್ ಬ್ರಾಡ್‌ಬ್ಯಾಂಡ್ ಡಾಟಾ ಸೇವೆಗಳ (HSDPA, EVDO ಮತ್ತು ಇತರರು) ಸಂಖ್ಯಾಭಿವೃದ್ಧಿಯು ಹತ್ತಿರತ್ತಿರ ಸರ್ವತ್ರ ಸಿದ್ಧವಾದ ಬೆಂಬಲವನ್ನು ಲ್ಯಾಪ್‌ಟಾಪ್‌ಗಳಿಂದ ಪಡೆದು ಅಂದರೆ, ಅದು ಲ್ಯಾಪ್‌ಟಾಪ್ ಮೊಬೈಲ್ ಆಗಿ ಉಳಿದುಕೊಂಡೇ ಇಂಟರ್‌ನೆಟ್ ಮತ್ತು ಸ್ಥಳೀಯ ಜಾಲದ ಸಂಬಂಧಕವನ್ನು ಸುಲಭವಾಗಿ ಹೊಂದಬಹುದು ಎಂದು. Wi-Fi ಜಾಲಗಳು ಮತ್ತು ಲ್ಯಾಪ್‌ಟಾಪ್ ಪ್ರೋಗ್ರಾಂಗಳು ವಿಶೇಷವಾಗಿ ವಿಶ್ವವಿದ್ಯಾನಿಲಯದ ಕ್ಯಾಂಪಸ್‌ಗಳಲ್ಲಿ ವ್ಯಾಪಕವಾಗಿರುತ್ತದೆ.

ಲ್ಯಾಪ್‌ಟಾಪ್‌ನ ಇತರ ಉಪಯೋಗಗಳಲ್ಲಿ:

* **ಗಾತ್ರ**  – ಒಂದು ಮಾನದಂಡದ PC ಗಳಿಗಿಂತ ಲ್ಯಾಪ್‌ಟಾಪ್ ಗಾತ್ರದಲ್ಲಿ ಚಿಕ್ಕವು. ಸ್ಥಳವೆಂಬುದು ದುಬಾರಿಯ ಪ್ರಶ್ನೆಯಾದಾಗ ಇದು ಲಾಭವೇ, ಉದಾಹರಣೆಗೆ ಚಿಕ್ಕ ಅಪಾರ್ಟ್‌‍ಮೆಂಟ್‌ಗಳಲ್ಲಿ ಮತ್ತು ವಿದ್ಯಾರ್ಥಿಗಳ ವಿಶ್ರಾಂತಿ ಸ್ಥಳಗಳಲ್ಲಿ. ಲ್ಯಾಪ್‌ಟಾಪ್ ಬಳಕೆಯಲಿಲ್ಲದಾಗ ಅದನ್ನು ಮುಚ್ಚಿಟ್ಟು ಒಂದು ಕಡೆ ಇಟ್ಟುಬಿಡಬಹುದು.
* **ಸುಲಭ ಪ್ರವೇಶ**  -ಅನೇಕ ಲ್ಯಾಪ್ ಟಾಪ್ ಗಳಿಗೆ ಕೆಳಗಡೆ ಬಾಗಿಲುಗಳಿರುತ್ತವೆ ಅದು ಮೆಮೋರಿ, ಹಾರ್ಡ್ ಡ್ರೈವ್ ಮತ್ತು ಇತರ ಉಪಕರಣಗಳಿಗೆ ಪ್ರವೇಶಿಸಲು ಸಾಧ್ಯವಾಗುತ್ತದೆ ಮತ್ತು ಮುಚ್ಚಿಟ್ಟಿರುವುದನ್ನು ತೆಗೆದಂತೆ ತೆಗೆದರೆ (ಫ್ಲಿಪ್) ಲ್ಯಾಪ್ ಟಾಪ್ ನ ಬಾಗಿಲುಗಳಿಗೆ ಪ್ರವೇಶವಾಗುತ್ತದೆ. ಡೆಸ್ಕ್ ಟಾಪ್‌ಗಳಿಗೆ ಹಿಂದುಗಡೆ ಬಾಗಿಲುಗಳಿರುತ್ತವೆ, ಸ್ಥಳವೇನಾದರು ಚಿಕ್ಕದಿದ್ದ ಪಕ್ಷದಲ್ಲಿ ಆ ಬಾಗಿಲುಗಳನ್ನು ತೆರೆಯಬೇಕಾದರೆ ಕಷ್ಟವೇ ಸರಿ.
* **ಕಡಿಮೆ ಪವರ್ ವ್ಯಯ**  –ಡೆಸ್ಕ್ ಟಾಪ್‌ಗಳಿಗಿಂತ ಲ್ಯಾಪ್‌ಟಾಪ್‌ಗಳಿಗೆ ಅನೇಕ ಪ್ರಮಾಣದಲ್ಲಿ ಪವರ್-ದಕ್ಷತೆ ಅಧಿಕ.   ಲ್ಯಾಪ್‌ಟಾಪ್‌‌ಗೆ 20-90 W, ಬಳಸಲು ಬೇಕಾದರೆ,ಡೆಸ್ಕ್ ಟಾಪ್‌ಗಳಿಗೆ 100-800 W ಬೇಕಾಗುತ್ತದೆ. ಈ ಅಂಶ ಬ್ಯುಸಿನೆಸ್‌ಗೆ ಅನುಕೂಲ ಏಕೆಂದರೆ (ನೂರಾರು ಖಾಸಗಿ ಕಂಪ್ಯೂಟರ್‌ಗಳು ಬಳಸಲ್ಪಡುತ್ತಿರುತ್ತದೆ ಆದ್ದರಿಂದ ಪವರ್ ಉಳಿತಾಯವು ಗುಣಾಕಾರ ಲೆಕ್ಕದಲ್ಲಿಯೇ ಲಭ್ಯವಾಗುತ್ತದೆ) ಮತ್ತು 24/7 ಅವಧಿಯಲ್ಲಿ  ಮನೆಗಳಲ್ಲಿ ಕಂಪ್ಯೂಟರ್ ಬಳಸಲ್ಪಡುತ್ತಿರುತ್ತದೆ (ಹೋಮ್ ಮೀಡಿಯಾ ಸರ್ವರ್,ಪ್ರಿಂಟ್ ಸರ್ವರ್,ಇತ್ಯಾದಿಗಳು)
* **ನಿಶ್ಯಬ್ದ**  –ನಿಧಾನಗತಿಯ ಕೂಲಿಂಗ್ ಫ್ಯಾನ್‌ಗಳಿಂದಾಗಿ ಮತ್ತು ಕಡಿಮೆ ಉಷ್ಣಾಂಶವನ್ನು ಹೊಮ್ಮಿಸುವ (ನಿಶ್ಯಬ್ದ, ನಿಧಾನಸ್ಥ  2.5-ಇಂಚಿನ ಹಾರ್ಡ್ ಡ್ರೈವ್) ಉಪಕರಣಗಳಿಂದಾಗಿ   ಲ್ಯಾಪ್‌ಟಾಪ್‌ಗಳಲ್ಲಿ ಡೆಸ್ಕ್ ಟಾಪ್‌ನಷ್ಟು ಶಬ್ದ ಹೊಮ್ಮುವುದಿಲ್ಲ.
* **ಬ್ಯಾಟರಿ**  –ವಿದ್ಯುತ್ ಇಲ್ಲದಿದ್ದ ಪಕ್ಷದಲ್ಲಿ ಪೂರ್ಣ ಆವೇಶಗೊಳಿಸಿದ ಲ್ಯಾಪ್‌ಟಾಪ್ ಅನೇಕ ಗಂಟೆಗಳು ಚಾಲ್ತಿಯಲ್ಲಿರಬಹುದು ಕಡಿಮೆಗೊಳ್ಳುತ್ತಿರುವ ಆವೇಶದಿಂದಾಗಿ ಕಾರ್ಯಾಚರಣೆಗೇನು ತೊಂದರೆಯಾಗದು. ಆದರೆ ಡೆಸ್ಕ್ ಟಾಪ್‌ಗಳಿಗೆ ಮಾತ್ರ UPS ಬೇಕಾಗುತ್ತದೆ, ಪವರ್ ಕಡಿಮೆಗೊಳ್ಳುತ್ತಿರುವ ಹಾಗೆಯೇ ಪರದೆ ಸರಿಯಾಗಿ ಕಾಣಿಸದ ಸ್ಥಿತಿ (ಬ್ರೌನ್ ಔಟ್) ಮತ್ತು ಸ್ಪೈಕ್‌ಗಳು ಉದ್ಭವಾಗಿ ಬಿಡುತ್ತದೆ; 20–30 ನಿಮಿಷದ UPS ಕೊಂಡುಕೊಳ್ಳಲು ಹೆಚ್ಚು ಹಣ ವ್ಯಯ ಮಾಡಬೇಕಾಗುತ್ತದೆ.

* **ಏಕದಲ್ಲಿ-ಅನೇಕ**  -ಲ್ಯಾಪ್‌ಟಾಪ್‌ನ ಚಾಸಿಗಳಲ್ಲಿ ಎಲ್ಲವನ್ನೂ ಅಡಕಗೊಳ್ಳಸಲಾಗಿರುತ್ತದೆ ಮತ್ತು ಒಯ್ಯಬಲ್ಲ ರೀತಿಯಲ್ಲಿ ವಿನ್ಯಾಸಗೊಳಿಸಲಾಗಿರುತ್ತದೆ. ಆದರೆ ಡೆಸ್ಕ್ ಟಾಪ್‌ಗಳಲ್ಲಿ ಹಾಗಲ್ಲ!(ಏಕದಲ್ಲಿ ಎಲ್ಲವೂ ಅನ್ನುವ ಮಾದರಿಗಳನ್ನು ಹೊರತು ಪಡಿಸಿದರೆ) ಅವುಗಳನ್ನು ಡೆಸ್ಕ್ ಟಾಪ್, ಕೀಲಿಮಣೆ,ಮೌಸ್,ಪ್ರದರ್ಶಕ ಮತ್ತು ಬೇಕಾದರೆ ಮಾತ್ರ ಲಭ್ಯ ಮಾಡಿಕೊಳ್ಳಬಹುದಾದ ಸ್ಪೀಕರ್‌ಗಳು, ಮತ್ತು ವೆಬ್‌ಕ್ಯಾಮ್ ಎಂದು ವಿಂಗಡಿಸಲಾಗಿರುತ್ತದೆ. ಇದರಿಂದ ಅಧಿಕ ವೈರಿಂಗ್ ಮಾಡಬೇಕಾಗುತ್ತದೆ. ಇದು ಅಧಿಕ ಪವರ್ ವ್ಯಯವಾಗುವುದಕ್ಕೆ ಕಾರಣವಾಗುತ್ತದೆ.
* **ಇತರೆಗಳು** - ಕಡಿಮೆ ಬೆಲೆಯ ಡೆಸ್ಕ್ ಟಾಪ್‌ಗಳಿಗೆ ಹೋಲಿಸಿದರೂ ಕಡಿಮೆ ಬೆಲೆಯ ಲ್ಯಾಪ್‌ಟಾಪ್‌ಗಳಲ್ಲಿ ಸಮಗ್ರೀಕೃತ Wi-Fi,ಮತ್ತು ಎಕ್ಸ್‌ಪ್ರೆಸ್ ಕಾರ್ಡ್ ಸ್ಲಾಟ್, ಮತ್ತು ಒಂದು ಮೆಮೋರಿ ಕಾರ್ಡ್ ರೀಡರ್ ಇರುತ್ತದೆ.

## ಅನಾನುಕೂಲಗಳು 
ಡೆಸ್ಕ್ ಟಾಪ್ PCಗಳಿಗೆ ಹೋಲಿಸಿದಾಗ ಲ್ಯಾಪ್‌ಟಾಪ್‌ಗಳಲ್ಲಿರುವ ಅನಾನುಕೂಲತೆಗಳು ಹೀಗಿವೆ:

### ನಿರ್ವಹಣೆ 
ಡೆಸ್ಕ್ ಟಾಪ್ ಮತ್ತು ಲ್ಯಾಪ್‌ಟಾಪ್ ಗಳೆರಡೂ ಮುಖ್ಯವಾಹಿನಿಯ ಕಾರ್ಯಾಚರಣೆಯನ್ನು ಹೋಲಿಸಿದಾಗ, ಅದೇ ಆಚರಣೆ ನಿರ್ವಹಿಸುವ  ಲ್ಯಾಪ್‌ಟಾಪ್‍ನ ಬೆಲೆ ಡೆಸ್ಕ್ ಟಾಪ್ ಗಿಂತ ದುಬಾರಿಯಾಗಿರುತ್ತದೆ.
ಮೇಲುಸ್ತರದ ಆಚರಣೆಯ ಲ್ಯಾಪ್‌ಟಾಪ್‌ಗಳಲ್ಲಿ ದಕ್ಷತೆ ಸ್ವಲ್ಪ ಕಡಿಮೆಯೇ, ಮತ್ತು ವಿಶೇಷತೆಗಳನ್ನು ಡೆಸ್ಕ್ ಟಾಪ್‌ಗಳಿಗೆ ಮೊದಲು ಅಳವಡಿಸಿಲಾಗುತ್ತದೆ ಆನಂತರ ಅದು ಪೌಢಾವಸ್ಥೆ ತಲುಪಿದ ನಂತರವಷ್ಟೇ ಲ್ಯಾಪ್‌ಟಾಪ್‌ಗಳಿಗೆ ಅಳವಡಿಸಲಾಗುತ್ತದೆ.

ಆದಾಗ್ಯೂ, ಇಂಟರ್‌ನೆಟ್ ಬ್ರೌಸಿಂಗ್ ಮತ್ತು ಕಛೇರಿ ಶೈಲಿಯ ಕಾರ್ಯಕ್ಕೆ ಇನ್ನೊಂದು ಬಳಕೆದಾರನ ಆಗಮನಕ್ಕೆ ಕಂಪ್ಯೂಟರ್ ಅಧಿಕ ಸಮಯವನ್ನು  ಕಾಯಲು ತೆಗೆದುಕೊಂಡರೆ, ನೆಟ್‌ಬುಕ್ ವರ್ಗದ ಲ್ಯಾಪ್‌ಟಾಪ್‌ಗಳು ಸಾಮಾನ್ಯವಾಗಿ ವೇಗವಿರುತ್ತದೆ.
ಅತ್ಯಂತ ಮೇಲುಸ್ತರದ ಲ್ಯಾಪ್‌ಟಾಪ್‌ಗಳು ಹೈ ರೆಸಲ್ಯೂಷನ್ ಚಲನಚಿತ್ರ ವಿಕ್ಷಿಸುವದಕ್ಕೆ,3D ಆಟಗಳನ್ನು ಆಡಲಿಕ್ಕೆ ಮತ್ತು ವೀಡಿಯೋ ಸಂಕಲನ ಮಾಡಲಿಕ್ಕೆ ಹಾಗೂ ಎನ್ಕೋಡಿಂಗ್ ಮುಂತಾದ ಕಾರ್ಯಗಳಿಗೆ ಸಾಕಷ್ಟು ಶಕ್ತಿಯುತವಾಗಿರುತ್ತದೆ. ಆದರೆ, ಲ್ಯಾಪ್‌ಟಾಪ್‌ಗಳು ಡಾಟಾಬೇಸ್, ಗಣಿತ, ಎಂಜಿನಿಯರಿಂಗ್, ಫೈನಾನ್ಶಿಯಲ್ ಸಾಫ್ಟ್ ವೇರ್ ಇತ್ಯಾದಿಗಳಲ್ಲಿ ಅನಾನುಕೂಲತೆಗಳಿದೆ.

ಈ ಕಾರ್ಯಗಳನ್ನು ನಿರ್ವಹಿಸುವಾಗ ಲ್ಯಾಪ್‌ಟಾಪ್‌ಗಳಲ್ಲೇನಾದರೂ ಸಮಸ್ಯೆಯನ್ನು ಬಗೆಹರಿಸಬೇಕಾದರೆ ತಯಾರಕರು ಡೆಸ್ಕ್ ಟಾಪ್ CPUಗಳನ್ನೇ ಬಳಸುತ್ತಾರೆ.

### ಉನ್ನತಕ್ಕೇರಿಸುವುದು 
ಡೆಸ್ಕ್ ಟಾಪ್‌ಗಳಿಗೆ ಹೋಲಿಸಿದಾಗ ಲ್ಯಾಪ್‌ಟಾಪ್‌ಗಳನ್ನು ಉನ್ನತಕ್ಕೇರಿಸುವುದು ಸೀಮಿತವಾಗಿರುತ್ತದೆ,ಯಾಕೆಂದರೆ ಡೆಸ್ಕ್ ಟಾಪ್‌ಗಳನ್ನು ಸಮಗ್ರವಾಗಿ ಗುಣಮಟ್ಟಕ್ಕೆ ಮಾಡಲಾಗಿರುತ್ತದೆ. ಸಾಮಾನ್ಯವಾಗಿ ಹಾರ್ಡ್ ಡ್ರೈವ್‌ಗಳನ್ನು ಮತ್ತು ಮೆಮೋರಿಯನ್ನು ಸುಲಭವಾಗಿ ಉನ್ನತಕ್ಕೇರಿಸಬಹುದು. ತಯಾರಕರ ಮಾನದಂಡವನ್ನು ಅನುಸರಿಸಿದರೆ ಆಪ್ಟಿಕಲ್ ಡ್ರೈವ್ಸ್ ಮತ್ತು ಆಂತರಿಕ ವಿಸ್ತರಣೆಯ ಕಾರ್ಡ್‌ಗಳನ್ನು ಉನ್ನತಕ್ಕೇರಿಸಬಹುದು, ಆದರೆ ಬೇರೆ ಎಲ್ಲಾ ಆಂತರಿಕ ಸಲಕರಣೆಗಳು-CPU,ಮದರ್ ಬೋರ್ಡ್ ಮತ್ತು ವರ್ಣಚಿತ್ರ ಮುಂತಾದವುಗಳನ್ನು ಉನ್ನತಕ್ಕೇರಿಸುವುದು ಸಾಧ್ಯವಿಲ್ಲ.

ಲ್ಯಾಪ್‌ಟಾಪ್‌ಗಳಲ್ಲಿ ಉನ್ನತಕ್ಕೇರಿಸುವ ಕಾರ್ಯ ಸೀಮಿತವಾಗಿರುವ ಕಾರಣ ತಾಂತ್ರಿಕತೆ ಮತ್ತು ಆರ್ಥಿಕತೆ. ಲ್ಯಾಪ್‌ಟಾಪ್‌ಗಳಿಗೆ ಉದ್ಯಮ ವ್ಯಾಪಿತ ಮಾನದಂಡ ಫಾರ್ಮ್ ಫ್ಯಾಕ್ಟರ್ ಇರುವುದಿಲ್ಲ; ಪ್ರತಿಯೊಂದು ದೊಡ್ದ ಲ್ಯಾಪ್‌ಟಾಪ್‌ಗಳಿಗೆ ಸ್ವಂತ ಏಕಸ್ವಾಮ್ಯದ ವಿನ್ಯಾಸ ಮತ್ತು ಕಟ್ಟಡವಿರುತ್ತದೆ, ಈ ಕಾರಣಕ್ಕೇ ಲ್ಯಾಪ್‌ಟಾಪ್‌ಗಳನ್ನು ಉನ್ನತಕ್ಕೇರಿಸುವುದು ಕಷ್ಟ ಮತ್ತು ರಿಪೇರಿ ಖರ್ಚೂ ದುಬಾರಿ. ಕೆಲವನ್ನು ಹೊರತು ಪಡಿಸಿದರೆ, ಪ್ರತಿಸ್ಪರ್ಧಿ ಲ್ಯಾಪ್‌ಟಾಪ್ ತಯಾರಕರ ನಡುವೆ ಸಲಕರಣೆ (ಕಾಂಪೋನೆಂಟ್ಸ್)ಗಳನ್ನು ವಿನಿಮಯ ಮಾಡಿಕೊಳ್ಳಲಾಗದು, ಅಷ್ಟೇಕೆ ಒಂದೇ ಕಂಪನಿಯ ಬೇರೆ ಬೇರೆ ಸ್ಥರಗಳಿಗೆ ಸೇರಿದ ಉತ್ಪನ್ನಗಳ ನಡುವೆಯೂ ಸಲಕರಣೆಗಳನ್ನು ವಿನಿಮಯ ಮಾಡಿಕೊಳ್ಳಲಾಗುವುದಿಲ್ಲ.

ಕೆಲವು ಉನ್ನತಕ್ಕೇರಿಸುವ ಕಾರ್ಯವನ್ನು ಬಾಹ್ಯ ಸಾಧನಗಳಾದ USB ಅಥವಾ ವಿಸ್ತರಣೆ ಕಾರ್ಡ್ PC Cardಗಳ ಸಹಾಯದಿಂದ ಆಚರಿಸಬಹುದಾಗಿದೆ: ಸೌಂಡ್ ಕಾರ್ಡ್ಸ್, ಮತ್ತು ಅಸಂಖ್ಯಾತ ಬೇರೆ ಬೇರೆ ಬಾಹ್ಯೋಪಕರಣಗಳು ಲಭ್ಯವಿರುತ್ತದೆ ಆದರೆ ಇವುಗಳು ಲ್ಯಾಪ್‌ಟಾಪ್‌ನ ಒಯ್ಯಬಲ್ಲ ಸೌಕರ್ಯವನ್ನು ಕುಂಠಿತಗೊಳ್ಳಿಸುತ್ತದೆ, ಕಾರಣ ಅದಕ್ಕೆ ಕೇಬಲ್‌ಗಳನ್ನು ಮತ್ತು  ಸೆಟ್ಅಪ್ ಬಾಕ್ಸ್‌ಗಳನ್ನು ಅಳವಡಿಸಬೇಕಾಗುತ್ತದೆ ಮತ್ತು ಪ್ರತಿ ಸಾರಿ ಎಲ್ಲಿಯಾದರು ಕೊಂಡೊಯ್ಯ ಬೇಕಾದರೆ ಅವುಗಳನೆಲ್ಲಾ ತೆಗೆದು ಹಾಕಿ ಸೇರಿಸುತ್ತಿರಬೇಕು.

### ದಕ್ಷತಾ ಶಾಸ್ತ್ರ ಮತ್ತು ಆರೋಗ್ಯ 
thumb|ಲ್ಯಾಪ್‌ಟಾಪ್ ಕೋಸ್ಟರ್ ತೊಡೆ ತಾಪಗೊಳ್ಳುವುದನ್ನು ತಡೆಯುತ್ತದೆ ಮತ್ತು ಲ್ಯಾಪ್‌ಟಾಪ್‌ನ ಗಾಳಿ ಆಡುವುದನ್ನು ಸುಧಾರಿಸುತ್ತದೆ.
ಲ್ಯಾಪ್‌ಟಾಪ್‌ಗಳ ಕೀಲಿಮಣೆ ಮತ್ತು ಟ್ರ್ಯಾಕ್‌ಪ್ಯಾಡ್ ಅತ್ಯಂತ ಸಣ್ಣ ಮತ್ತು ಪ್ಲಾಟ್ ಆಗಿದ್ದು,ಸತತ ಬಳಕೆಯಿಂದ  ರೆಪಿಟಿಟೀವ್ ಸ್ಟ್ರೈನ್ ಇಂಜ್ಯೂರಿ ಆಗುತ್ತದೆ.
ಸತತವಾಗಿ ಅಧಿಕ ಸಮಯವನ್ನು ಲ್ಯಾಪ್‌ಟಾಪ್‌ನಲ್ಲಿ ಕೆಲಸ ಮಾಡುವವರು ಪ್ರತ್ಯೇಖ ಬಾಹ್ಯ ಎರ್ಗಾನಾಮಿಕ್ ಕೀಲಿಮಣೆ ಮತ್ತು ಪಾಯ್ನ್‌ಟಿಂಗ್ ಸಾಧನಗಳನ್ನು ಬಳಸಿದ್ದಲ್ಲಿ ಈ ಹಾನಿಯನ್ನು ತಡೆಯಬಹುದಾಗಿದೆ; USB ಅಥವಾ ಡಾಕಿಂಗ್ ಸ್ಟೇಷನ್ ಮೂಲಕ ಲ್ಯಾಪ್‌ಟಾಪ್ ಅನ್ನು ಸೇರಿಸಬಹುದಾಗಿದೆ. ಕಾರ್ಯಕ್ಷೇತ್ರಗಳಲ್ಲಿ ಆರೋಗ್ಯ ಮಾನದಂಡಗಳನ್ನು ಅನುಸರಿಸಲು ಎರ್ಗಾನಾಮಿಕ್ ಕೀಲಿಮಣೆಗಳು ಬೇಕಾಗುತ್ತವೆ.

ಏಕೀಕೃತ ಪರದೆ ನೋಡುಗರನ್ನು ಬಗ್ಗಿ ನೋಡುವಂತೆ ಮಾಡುತ್ತದೆ ಇದು ಕುತ್ತಿಗೆ ಅಥವಾ ಸ್ಪೈನಲ್ ಇಂಜ್ಯೂರಿಗೆ ಕಾರಣವಾಗುತ್ತದೆ. ದೊಡ್ದದಾದ ಮತ್ತು ಉನ್ನತ ಗುಣಮಟ್ಟದ ಬಾಹ್ಯ ಪರದೆಯನ್ನು ಬಹುತೇಖ ಎಲ್ಲಾ ಲ್ಯಾಪ್‌ಟಾಪ್‌ಗಳಿಗೆ ಅಳವಡಿಸಿದರೆ ಹೆಚ್ಚು ಕಾರ್ಯವನ್ನು ನಿರ್ವಹಿಸಬಹುದು.

ಸ್ಟೇಟ್ ಯುನಿವರ್ಸಿಟಿ ಆಫ್ ನ್ಯೂ ಯಾರ್ಕ್ ಅಧ್ಯಯನದ ಪ್ರಕಾರ ಲ್ಯಾಪ್‌ಟಾಪ್‌ಗಳಿಂದ ಹೊಮ್ಮುವ ಉಷ್ಣಾಂಶವು ವೃಷಣಕೋಶದ ತಾಪವನ್ನು ಹೆಚ್ಚಿಸುತ್ತದೆ ಮತ್ತು ಮಡಿಲ ಮೇಲಿಟ್ಟುಕೊಂಡು ಕೆಲಸ ಮಾಡುವವರಿಗೆ ವೀರ್ಯಾಣು ಎಣಿಕೆಯಲ್ಲಿ ವ್ಯತ್ಯಾಸವಾಗುವ ಅಪಾಯವಿರುತ್ತದೆ. ಅಧ್ಯಯನದಲ್ಲಿ, ಸುಮಾರು 21 ರಿಂದ 35 ವರ್ಷದ ವಯಸ್ಸಿನ ಎರಡು ಡಜನ್ ಪುರುಷರನ್ನು ಬಳಸಿ, ಅವರು ಕೆಲಸ ಮಾಡಲು ಕುಳಿತುಕೊಳ್ಳುವ ಪರಿಯನ್ನು ಪರೀಕ್ಷಿಸಿದಾಗ ಅವರುಗಳ ವೃಷಣಕೋಶದ ತಾಪವು 2.1&nbsp;°C (3.78&nbsp;°F)ನಷ್ಟು ಹೆಚ್ಚಿತ್ತು.
 ಲ್ಯಾಪ್‌ಟಾಪ್ ಒಂದರಿಂದಲ್ಲೇ 0.7&nbsp;°C (1.26&nbsp;°F)ನಷ್ಟು ಉಷ್ಣವು ಏರುತ್ತದೆ ಇದರಿಂದಾಗಿ ಒಟ್ಟು 2.8&nbsp;°C (5.04&nbsp;°F) ನಷ್ಟು ತಾಪವು ಏರುತ್ತದೆ.
 ಆದಾಗ್ಯೂ,ಪುರುಷರಲ್ಲಿ ಸಂತಾನಶಕ್ತಿಹರಣಕ್ಕೆ ಇದು ನೇರ ಕಾರಣವಾಗುತ್ತದೆಯೆ ಎಂದು ಇನ್ನೂ ಸಂಶೋಧನೆಗಳಾಗಬೇಕಿದೆ.

ಈ ಸಮಸ್ಯೆಗೆ ಸಾಮಾನ್ಯ ಕಾರ್ಯರೂಪದ ಪರಿಹಾರವೆಂದರೆ ಲ್ಯಾಪ್‌ಟಾಪ್ ಅನ್ನು ಮೇಜಿನ ಮೇಲಿಟ್ಟು ಕಾರ್ಯನಿರ್ವಹಿಸುವುದು. ಮತ್ತೊಂದು ಪರಿಹಾರವೆಂದರೆ ಲ್ಯಾಪ್‌ಟಾಪ್‌ಗಳಿಗೆ ಕೂಲಿಂಗ್ ಯುನಿಟ್ ಒದಗಿಸುವುದು, ಈ ಯುನಿಟ್‌ USBಯಿಂದ ಶಕ್ತವಾಗುತ್ತದೆ,ಇದರಲ್ಲಿ 1, 2 ಅಥವಾ 3 ಕೂಲಿಂಗ್ ಫ್ಯಾನ್‌ಗಳಿರುತ್ತದೆ ಮತ್ತು ಇದನ್ನು ಗಟ್ಟಿಯಾದ ಪ್ಲಾಸ್ಟಿಕ್ ಚೀಲದಂಥಹುದರಲ್ಲಿ ನೆಲೆಗೊಳಿಸಲಾಗಿರುತ್ತದೆ (ಇಷ್ಟೆಲ್ಲವೂ ಲ್ಯಾಪ್‌ಟಾಪ್‌ನ ಅಡಿಯಲ್ಲಿ ಇಡಲಾಗುವಂತೆ ವಿನ್ಯಾಸ ಗೊಳಿಸಲಾಗಿರುತ್ತದೆ) ಪರಿಣಾಮವಾಗಿ ಲ್ಯಾಪ್‌ಟಾಪ್ ಮುಟ್ಟಲು ಆಗುವಷ್ಟು ತಣ್ಣಗಿರುತ್ತದೆ ಮತ್ತು ತಾಪವೇರುವುದನ್ನು ತಡೆಗಟ್ಟುತ್ತದೆ. ಅನೇಕ ಕಂಪನಿಗಳು ಈ ಕೂಲರ್‌ಗಳನ್ನು ತಯಾರಿಸುತ್ತವೆ.

ಲ್ಯಾಪ್‌ಟಾಪ್ ಅನ್ನು ತೊಡೆ ಮೇಲಿಟ್ಟು ಬಳಸುವುದರಿಂದ ತೊಡೆಯ ಚರ್ಮದ ಬಣ್ಣವು ಕೆಡುತ್ತದೆ.

### ಬಾಳಿಕೆ 
thumb|150px|2.5 ವರ್ಷಗಳ ಹಳೆಯ ಲ್ಯಾಪ್‌ಟಾಪ್ ಮೇಲೆ ತಾಪಗುಂಡಿಯ ತಡೆ.
ಲ್ಯಾಪ್‌ಟಾಪ್‌ನ ಒಯ್ಯಬಲ್ಲ ಸಲಕರಣೆಯಿಂದಾಗಿ ಅದು ಸವೆತಕ್ಕೆ ಮತ್ತು ಭೌತಿಕವಾಗಿ ಜಖಂ ಆಗುವುದಕ್ಕೆ ಡೆಸ್ಕ್ ಟಾಪ್‌ಗಳಿಗಿಂತ ಹೆಚ್ಚು ಅವಕಾಶವಿರುತ್ತದೆ. ಪರದೆಯ ಕೀಲು,ಲ್ಯಾಚುಗಳು,ಪವರ್ ಜ್ಯಾಕ್ ಮತ್ತು ಪವರ್ ಕಾರ್ಡ್ ಗಳು ಸಾಮಾನ್ಯ ಬಳಕೆಗೂ ಕಾಲಕ್ರಮೇಣ ಸವೆತಕ್ಕೊಳಗಾಗುತ್ತದೆ. ಕೀಲಿ ಮಣೆಯ ಮೇಲೆ ಒಂದಿಷ್ಟು ದ್ರವ ಬಿದ್ದರೂ ಅದು ಆಂತರಿಕಗಳನ್ನು ಜಖಂಗೊಳ್ಳಿಸಿ ಅಧಿಕ ಹಣ ವ್ಯಯವಾಗುವುದಕ್ಕೆ ಕಾರಣವಾಗುತ್ತದೆ. ಮೊದಲ ವರ್ಷದ ಬಳಕೆಯಲ್ಲಿ ಡೆಸ್ಕ್ ಟಾಪ್‌ಗಿಂತ ಮೂರು ಪಟ್ಟು ಹೆಚ್ಚು ಸಾರಿ ಲ್ಯಾಪ್‌ಟಾಪ್‌ಗಳು ಕಾರ್ಯನಿರ್ವಹಿಸದೆ ನಿಂತು ಹೋಗುವ ಸಾಧ್ಯತೆ ಇದೆ.

ಮೂಲ ಬಾಹ್ಯ ಸಲಕರಣೆಗಳು ದುಬಾರಿಯಾಗುತ್ತದೆ (AC ಅಡಾಪ್ಟರ್ ಒಂದಕ್ಕೇ 75 US$ ತಗಲುತ್ತದೆ);ಬೇರೆ ಬಿಡಿ ಭಾಗಗಳು ಕಡಿಮೆ ದರವೇನೋ ಸರಿ ಆದರೆ ಅವುಗಳನ್ನು ತಾಂತ್ರಿಕನೊಬ್ಬನಿಂದ ಲ್ಯಾಪ್‌ಟಾಪ್ ಅನ್ನು ಬಿಚ್ಚಿ ಹಳೆಯದನ್ನು ತೆಗೆದು ಹೊಸದನ್ನು ಹಾಕಿ ಪರೀಕ್ಷಿಸಿ ಸರಿ ಮಾಡುವ ಕೆಲಸವು ಹೆಚ್ಚು ವೇಳೆ ಹಿಡಿಯುವುದರಿಂದ ಆಗ ಅದು ದುಬಾರಿಯಾಗುತ್ತದೆ. ಬೇರೆ ಕೆಲವು ಅಗ್ಗದ ಆದರೆ ದುರ್ಬಲ ಭಾಗಗಳು ಇವೆ, ಆದರೆ ಇವುಗಳನ್ನು ಪ್ರತ್ಯೇಕವಾಗಿ ಕೊಂಡುಕೊಳ್ಳಲು ಸಾಧ್ಯವಿಲ್ಲ. ನಿಷ್ಕ್ರಿಯ ಮದರ್ ಬೋರ್ಡ್ ಅಥವಾ LCD ಪ್ಯಾನೆಲ್‌ನ ರಿಪೇರಿ ಖರ್ಚು ಒಂದು ಹಳೆಯ ಲ್ಯಾಪ್‌ಟಾಪ್‌ಗಿಂತ ದುಬಾರಿಯಾಗುತ್ತದೆ.

ಫ್ಯಾನ್ ಮತ್ತು ತಾಪ ಗುಂಡಿ ಯನ್ನೊಳಗೊಂಡ ಕೂಲಿಂಗ್ ವ್ಯವಸ್ಥೆಯ ಮೇಲೆ ಲ್ಯಾಪ್‌ಟಾಪ್ ಅವಲಂಬಿಸಿದೆ ಆದರೆ ಇದು ಗಾಳಿಯಿಂದ ಬರುವ ಧೂಳಿನಿಂದ ಕಾರ್ಯನಿರ್ವಹಿಸುವುದರಲ್ಲಿ ಸೋಲಬಹುದು.

 ಅನೇಕ ಲ್ಯಾಪ್‌ಟಾಪ್‌ಗಳ ಕೂಲಿಂಗ್ ವ್ಯವಸ್ಥೆಯಲ್ಲಿ ಧೂಳನ್ನು ತಡೆಯುವ ಫಿಲ್ಟರ್ ಇರುವುದಿಲ್ಲ ಇದರಿಂದಾಗಿ ವರ್ಷಗಳು ಕಳೆದಂತೆ ಲ್ಯಾಪ್‌ಟಾಪ್‌ಗಳಿಗೆ ಬಿಸಿ ಏರಿಕೆ ಅಧಿಕವಾಗುತ್ತದೆ ಹಾಗೆಯೇ ಶಬ್ದವೂ ಕೂಡ.  ಕೊನೆಯದಾಗಿ ಲ್ಯಾಪ್‌ಟಾಪ್‌ಗಳು ನಿಶ್ಕ್ರೀಯ ವೇಳೆಯಲ್ಲೂ ಅಧಿಕ ತಾಪವಾಗುವುದು ಪ್ರಾರಂಭವಾಗಿಬಿಡುತ್ತದೆ.
 ಈ ಧೂಳು ಏನು ಸಿಕ್ಕಿಕೊಂಡಿರುತ್ತದೆ ಅದನ್ನು ಸಾಮಾನ್ಯವಾದ ಶುಚಿತ್ವ ಮಾಡುವ ಕ್ರಿಯೆಯಲ್ಲಿ ತೆಗೆಯಲಾಗುವುದಿಲ್ಲ. ಬದಲಾಗಿ ಲ್ಯಾಪ್‌ಟಾಪ್‌ ಅನ್ನು ಸಂಪೂರ್ಣವಾಗಿ ಬಿಚ್ಚಿಟ್ಟು ನಂತರ ಸ್ವಚ್ಛಗೊಳಿಸಬೇಕು.

ಲ್ಯಾಪ್‌ಟಾಪ್‌ಗಳ ಬ್ಯಾಟರಿ ಜೇವಾಳವು ಸೀಮಿತವಾಗಿರುತ್ತದೆ;ಅದರ ಕ್ಯಪಾಸಿಟಿಯು ಸಮಯದೊಡನೆ ಕಡಿಮೆಗೊಳ್ಳುತ್ತದೆ ಕೊನೆಗೆ ಅದನ್ನು ಸ್ವಲ್ಪ ವರ್ಷಗಳ ತರುವಾಯ ಬದಲಾಯಿಸಬೇಕಾಗುತ್ತದೆ. ಬ್ಯಾಟರಿಯನ್ನು ಸುಲಭವಾಗಿ ಬದಲಾಯಿಸಬಹುದು,ಅಧಿಕ ಅವಧಿಯ ಬಾಳಿಕೆಗಾಗಿ ಉನ್ನತ ಮಟ್ಟದ ಬ್ಯಾಟರಿಯನ್ನು ಹಾಕಬೇಕಾಗುತ್ತದೆ.

### ಭದ್ರತೆ 
ಮೌಲ್ಯವುಳ್ಳ, ಸಾಮಾನ್ಯವಾದ ಮತ್ತು ಒಯ್ಯಬಲ್ಲ ಲ್ಯಾಪ್‌ಟಾಪ್‌ಗಳು ಎಂದೂ ಕಳ್ಳತನಕ್ಕೆ ಆಸ್ಪದವೇ. ಶೇಖರಿಸಲ್ಪಟ್ಟ ವ್ಯವಹಾರದ ಮಾಹಿತಿಗಳು,ಖಾಸಗಿ ಮಾಹಿತಿಗಳು ಕಳೆದುಹೋದಲ್ಲಿ (ಐಡೆಂಟಿಟಿ ಥೆಫ್ಟ್, ಕ್ರೆಡಿಟ್ ಕಾರ್ಡ್ ಫ್ರಾಡ್, ಖಾಸಗಿ ನಿಯಮಗಳ ಭಂಗ) ಇವುಗಳಲ್ಲಿ ಪರಿಣಮಿಸುತ್ತದೆ, ಈ ಮಾಹಿತಿಗಳು ಲ್ಯಾಪ್‌ಟಾಪ್‌ನ ನೈಜ ಬೆಲೆಗಿಂತ ಬಹಳ ಅಧಿಕ. ಆದುದರಿಂದ,ಲ್ಯಾಪ್‌ಟಾಪ್‌ನ ಭೌತಿಕ ಸಂರಕ್ಷಣೆ ಎಷ್ಟು ಮುಖ್ಯವೋ ಅದರಲ್ಲಿ ಅಡಕವಾಗಿರುವ ಮಾಹಿತಿಗಳೂ ಅಷ್ಟೇ ಅಥವಾ ಅದಕ್ಕೂ ಹೆಚ್ಚಿನ ಮಟ್ಟಿಗೆ ಮುಖ್ಯಾವಾಗುತ್ತದೆ.

ಅನೇಕ ಲ್ಯಾಪ್‌ಟಾಪ್‌ಗಳಿಗೆ ಕೆನ್ಸಿಂಗ್ಟನ್ ಸೆಕ್ಯೂರಿಟಿ ಸ್ಲಾಟ್ ಅನ್ನು ಹಾಕಿರುತ್ತಾರೆ ಇದು ಕಂಪ್ಯೂಟರ್ ಅನ್ನು ಮೇಜಿಗೆ ಅಥವಾ ಅಲುಗಾಡದ ವಸ್ತುವಿಗೆ ಸರಪಣಿ ತರಹ ಕಟ್ಟಲಾಗಿರುತ್ತದೆ ಮತ್ತು ಅದಕ್ಕೆ ಬೀಗವೂ ಇರುತ್ತದೆ. ಇದರ ಜೊತೆಗೆ ಆಧುನಿಕ ಆಪರೇಟಿಂಗ್ ಸಿಸ್ಟಮ್ಸ್ ಮತ್ತು ಥರ್ಡ್-ಪಾರ್ಟಿ ಸಾಫ್ಟ್ ವೇರ್ ಗಳು ಡಿಸ್ಕ್ ಎನ್ಕ್ರಿಪ್ಶನ್  ಅನ್ನು ಒದಗಿಸುತ್ತದೆ ಅದರಿಂದ ಲ್ಯಾಪ್‌ಟಾಪ್‍ನ ಹಾರ್ಡ್ ಡ್ರೈವ್ ನಲ್ಲಿಯ ಮಾಹಿತಿಗಳನ್ನು ಕೀ ಇಲ್ಲದೆ ಓದಲಾಗದು.

ಕೆಲವು ಲ್ಯಾಪ್‌ಟಾಪ್‌ಗಳಲ್ಲಿ ಹೆಚ್ಚುವರಿ ಭದ್ರತೆಯಾಗಿ ಕಣ್ಣೋಟ ಮಾತ್ರದಿಂದ ಗುರುತಿಸಲ್ಪಡುವ ಸಾಫ್ಟ್ ವೇರ್‌ಗಳು ಮತ್ತು ಬೆರಳಚ್ಚಿನ ಸ್ಕ್ಯಾನಿಂಗ್ ಉಪಕರಣಗಳು ಅಳವಡಿಕೆಯಾಗಿರುತ್ತದೆ.

## ಪ್ರಧಾನ ಬ್ರಾಂಡ್‌ಗಳು ಮತ್ತು ತಯಾರಕರು 
 ಸಾರಾಂಶ="ಲ್ಯಾಪ್‌ಟಾಪ್ ತಯಾರಕರ ಬಗ್ಗೆ ವಿಕಿಪೀಡಿಯಾ ಲೇಖನಗಳು. ಕೆಲವರಿಗಾಗಿ, ಕಂಪನಿಯ ಪ್ರಖ್ಯಾತ ಮಾದರಿಗಳು ಅಥವಾ ಸರಣಿಯ ಬಗ್ಗೆ ಲೇಖನಕ್ಕೆ ಕೊಂಡಿಗಳನ್ನು ಸಂಪರ್ಕಿಸಲಾಗಿದೆ."

ಬಹುಸಂಖ್ಯಾತ್ವ ಲೆಕ್ಕದಲ್ಲಿ ಲ್ಯಾಪ್‌ಟಾಪ್ ಬ್ರಾಂಡ್‌ಗಳು ಇರುತ್ತವೆ ಮತ್ತು ತಯಾರಕರೂ ಇರುತ್ತಾರೆ; ಅನೇಕ ಉನ್ನತ ಬ್ರಾಂಡ್‌ಗಳು ವಿವಿಧ ನೋಟ್‌ಬುಕ್‌ಗಳನ್ನು ತಯಾರಿಸಿರುವ ಪಟ್ಟಿ ಬಲಗಡೆಯ ಬಾಕ್ಸ್ ನಲ್ಲಿ ಕಾಣಿಸಲಾಗಿದೆ.

ದೊಡ್ಡ ಮಟ್ಟದ ಕಂಪನಿಗಳು ಸಾಮಾನ್ಯವಾಗಿ ಉತ್ತಮ ಸೇವೆಯನ್ನು ಒದಗಿಸುತ್ತದೆ,ಅವುಗಳಲ್ಲಿ, ಆ ‌ನಿರ್ದಿಷ್ಟ ಮಾದರಿ ಲ್ಯಾಪ್‌ಟಾಪ್‌ಗಳನ್ನು ತಯಾರಿಸಲು ಕಂಪನಿಯವರು ನಿಲ್ಲಿಸಿದರೂ ಅದರ ಡ್ರೈವರ್‌ಗಳು ಬಹುಕಾಲ ಲಭ್ಯವಾಗಬೇಕು ಹಾಗೆ ಗ್ರಾಹಕರನ್ನು ತೃಪ್ತಿ ಪಡಿಸುತ್ತಿವೆ. ಸೇವೆ, ಗ್ರಾಹಕ ಬೆಂಬಲ, ಬ್ರಾಂಡ್‌ನ ಬಿಂಬದಿಂದಾಗಿ ದೊಡ್ದ ಮಟ್ಟದ ಕಂಪನಿಗಳ ಲ್ಯಾಪ್‌ಟಾಪ್‌ನ ಬೆಲೆ ಸಣ್ಣ ಕಂಪನಿಗಳ ಲ್ಯಾಪ್‌ಟಾಪ್ ಮತ್ತು ODMಗಳ ಬೆಲೆಗಿಂತ ದುಬಾರಿಯಾಗಿರುತ್ತದೆ.

ಕೆಲವು ಕಂಪನಿಯವರು ಆಟಕ್ಕೆ ನಿರ್ದಿಷ್ಟ ಲ್ಯಾಪ್‌ಟಾಪ್‌ಗಳು (ಅಲೈನ್‌ವೇರ್), ನೆಟ್‌ಬುಕ್‌ಗಳು (EeePC) ಮತ್ತು ಮಕ್ಕಳಿಗಾಗಿ (OLPC) ಲ್ಯಾಪ್‌ಟಾಪ್‌ಗಳನ್ನು ತಯಾರಿಸುತ್ತಿದ್ದಾರೆ.

ಅನೇಕ ಬ್ರಾಂಡಿನವರು,ದೊಡ್ದ ಮಟ್ಟದ ತಯಾರಕರೂ ಸಹಿತ ತಮ್ಮ ಲ್ಯಾಪ್‌ಟಾಪ್‌ಗಳನ್ನು ವಿನ್ಯಾಸಗೊಳಿಸುವುದಿಲ್ಲ. ಬದಲಾಗಿ,ಚಿಕ್ಕ ಸಂಖ್ಯೆಯ ಮೂಲ ವಿನ್ಯಾಸ ತಯಾರಕರು (ODM)ಗಳು ಹೊಸ ಮಾದರಿಗಳನ್ನು ವಿನ್ಯಾಸಗೊಳಿಸುತ್ತಾರೆ ಮತ್ತು ತಯಾರಕರು ಆ ಮಾದರಿಗಳನ್ನು ತಮ್ಮ ಸರಣಿಯಲ್ಲಿ ಸೇರಿಸಲು ಆಯ್ಕೆ ಮಾಡಿಕೊಳ್ಳುತ್ತಾರೆ. 2006ರಲ್ಲಿ, 7 ದೊಡ್ದ ODMಗಳು ವಿಶ್ವದ 10 ಲ್ಯಾಪ್‌ಟಾಪ್‌ಗಳಲ್ಲಿ 7 ಅನ್ನು ತಯಾರಿಸಿರುತ್ತಾರೆ, ಅತೀ ದೊಡ್ದದು ಎಂದರೆ ಅದು (ಕ್ವಾಂಟಾ ಕಂಪ್ಯೂಟರ್) ವಿಶ್ವದ ಮಾರುಕಟ್ಟೆಯಲ್ಲಿ ಅದರ ಪಾಲು 30% ಇರುತ್ತದೆ.
 ಆದುದರಿಂದ, ಅಲ್ಲಿಂದೀಚೆ ಒಂದೇ ಶೈಲಿಯ ಮಾದರಿಯು ದೊಡ್ದ ಮಟ್ಟದ ಹಣೆಪಟ್ಟಿಯೊಂದಿಗೆ ಹಾಗೂ ಕಡಿಮೆ ಪ್ರೊಫೈಲಿನ ODMಗಳಿಂದ ಲಭ್ಯವಾಗುತ್ತದೆ.

## ಮಾರಾಟಗಳು 
1986ರಲ್ಲಿ ಬ್ಯಾಟರಿ ಚಾಲಿತ ಒಯ್ಯಬಲ್ಲ ಕಂಪ್ಯೂಟರ್, ವಿಶ್ವಾದ್ಯಂತ ಕೇವಲ 2% ರಷ್ಟು ಮಾತ್ರ ಪಾಲಿತ್ತು. ಆದರೆ ಇವತ್ತು ಲ್ಯಾಪ್‌ಟಾಪ್‌ಗಳು ಖಾಸಗಿ ಮತ್ತು ವ್ಯವಹಾರದ ವಲಯಗಳಲ್ಲಿ ಬಹು ಜನಪ್ರಿಯವಾಗುತ್ತಿದೆ. ೨೦೦೮ರಲ್ಲಿ 145.9 ದಶ ಲಕ್ಷ ನೋಟ್‌ಬುಕ್‌ಗಳು ಮಾರಾಟವಾಗಿದೆ ಎಂದು ಅಂದಾಜಿಸಲಾಗಿದೆ, ಮತ್ತು 2009 ರಲ್ಲಿ ಈ ಸಂಖ್ಯೆ 177.7 ದಶ ಲಕ್ಷಕ್ಕೆ ಏರಲಿದೆ.
 2008ರ ತ್ರೈಮಾಸಿಕದಲ್ಲಿ ಮೊದಲ ಬಾರಿಗೆ ನೋಟ್‌ಬುಕ್ PCಯು ಡೆಸ್ಕ್ ಟಾಪ್ ಗಳನ್ನು ಮಾರಾಟದಲ್ಲಿ 38.6ದಶ ಲಕ್ಷ ಯುನಿಟ್‌ಗೆ 38.5 ದಶಲಕ್ಷದಷ್ಟು ಏರಿತು.

2008/2009ರಲ್ಲಿ ಮೈಕ್ರೋಸಾಫ್ಟ್ ವಿಂಡೋಸ್ ಸಿಸ್ಟಮ್ಸ್ ನವರ ಸರಾಸರಿ ಮಾರಾಟದ ಬೆಲೆ (ASP)ಯು ಕಡಿಮೆಯಾಯಿತು,ಬಹುಶ:ನೋಟ್‌ಬುಕ್‌ಗಳು ಕಡಿಮೆ ದರದಲ್ಲಿ ಲಭ್ಯವಾಗಿದ್ದೇ ಕಾರಣ ಇರಬಹುದು, U.S.ನಲ್ಲಿ ಆಗಸ್ಟ್ 2008ರಲ್ಲಿ 689 US$ ನಷ್ಟು ನೋಟ್‌ಬುಕ್‌ ವ್ಯಾಪಾರವು ಆದವು. 2009ರಲ್ಲಿ ASPಯು 602 US$ನಷ್ಟು ಜನವರಿಯಲ್ಲಿ ಮತ್ತು  560 US$ನಷ್ಟು ಫೆಬ್ರವರಿಯಲ್ಲಿ ಇಳಿಮುಖವಾಯಿತು.  ವಿಂಡೋಸ್ ಮೆಶೀನ್‌ಗಳು 129 US$ನಷ್ಟು ಈ ಏಳು ತಿಂಗಳಲ್ಲಿ ಇಳಿಯಿತು,ಮ್ಯಾಕ್ ಲ್ಯಾಪ್‌ಟಾಪ್ ASPಯು 1524 US$ ನಿಂದ 1512 US$ವರೆಗೆ ಕೇವಲ 12 US$ನಷ್ಟು ಇಳಿಮುಖವಾಯಿತು .

2006ರಲ್ಲಿ HPಯು ವಿಶ್ವದ ಅತೀ ಹೆಚ್ಚು ಲ್ಯಾಪ್‌ಟಾಪ್‌ಗಳನ್ನು ಮಾರಾಟ ಮಾಡಿತು.ಈಗ ಮಾರುಕಟ್ಟೆಯಲ್ಲಿ ಅದರ ಮಾರಾಟದ ಪಾಲು 21.2%ನಷ್ಟು ಇದೆ. [http://money.cnn.com/2009/02/27/news/companies/lashinsky_hurd.fortune/index.htm ]

## ಇದನ್ನೂ ಗಮನಿಸಿ 
* ಡೆಸ್ಕ್ ಟಾಪ್ ಕಂಪ್ಯೂಟರ್
* ಕಂಪ್ಯೂಟರ್ ಗಾತ್ರದ ಪ್ರಕಾರ ವರ್ಗೀಕರಣ
* ಲ್ಯಾಪ್‌ಟಾಪ್ ಮಾದರಿಗಳು ಮತ್ತು ತಯಾರಕರ ಪಟ್ಟಿ 
* ಚಲನಶೀಲತೆಯ ಅಂಶ
* NEC ಅಲ್ಟ್ರಾಲೈಟ್
* ಪಾಮ್‌ಟಾಪ್
* ಖಾಸಗಿ ಕಂಪ್ಯೂಟರ್
* ಸಿಸ್ಸರ್-ಸ್ವಿಚ್
* ಸ್ಮಾರ್ಟ್‌ಬುಕ್
* ಸ್ಟೀರೀಯೋಸ್ಕೋಪಿಕ್ ಗ್ಲಾಸೆಸ್
* ಅಲ್ಟ್ರಾ-ಮೊಬೈಲ್ PC 
* ಅಲ್ಟ್ರಾಥಿನ್ ಲ್ಯಾಪ್‌ಟಾಪ್ಸ್

## ಆಕರಗಳು 
ವರ್ಗ:ಲ್ಯಾಪ್‌ಟಾಪ್ಸ್
ವರ್ಗ:ಕ್ಲಾಸಸ್ ಆಫ್ ಕಂಪ್ಯೂಟರ್ಸ್
ವರ್ಗ:ತಂತ್ರಜ್ಞಾನ